Patang ko ado urang nan ma sms ka nomor hp ambo. Nyo ma agiah tau basonyo kawan ambo si Bayu nyo ndak mambayia utangnyo. NAn mambuek takajuik hutangnyo ko ndak lo saketek do. Puluhan juta lo. Awalnyo ambo kiro itu penipuan. Mako dari itu, ambo langsuang telpon kawan ambo ko. Ruponyo kecek nyo itu memang batuah. Sms tu dari pinjaman online. MAlu bana kawan ambo pas bacarito ka ambo. Ruponyo dek patang ko nyo butuah biaya baralek gadang di kampuang nyo mambuek nyo ma ambiak jalan pinteh yaitu barutang kapado pinjaman online. Kini sado kontak nan ado di hp nyo lah di hubuangi jo pihak pinjaman online tu.


Fira tahun lalu indak ditarimo ka perguruan tinggi tapi inyo indak lo manyasa bana karena inyo sadar waktu itu indak ado niek untuak kuliah dan samo sakali indak baraja. Untuak tahun ko beda lai inyo yo sabana niek dan alah manamukan nio masuak kampus yang ma. Tibo waktu tes ujian masuak parguruan tinggi inyo santai manjawek soal karena inyo raso alah baraja setahun ko untuak memperbaiki kegagalan inyo tahun patang. Walaupun inyo santai manjawek tapi perasaan fira ko tagang juo baa hasil tes nyo kali ko. Waktu pas hari keluar pangumuman inyo dinyatakan lulus ujian masuak perguruan tinggi, disitu fira sanang bana. Bisa awak caliak baa sanangnyo inyo, si fira ko malumpek-lumpek, wajahnyo senyum taruih, tangan nyo nyo kepak-kepak an bantuak buruang dan muluik nyo indak baranti mangucap syukur.


Kadang ado kalanyo katiko parkir motor di tampek nan rami dan lueh, awak lupo dima lokasi wak mamarkiran motor. Hal itu bisa pulo mambuek awak panik karano mangiro alah kahilangan motor, padahal awak cuman lupo lokasi parkir. Salah satu caro untuak mangakainyo adolah dengan mamakai alarm remote di kunci motor. Sanak indak paralu lai cameh lupo lokasi parkir, tingga mamencet tombol remote di kunci, suaro alarm di motor sanak akan babunyi. Sanak akan labiah mudah manamukan lokasi parkir motor. Indak paralu panik dan paniang mancari. Harago alaram remot ko pun bamacam-macam dimulai dari raturan ribu. Jikok sanak masih ragu ka mambali nan ma, sanak bisa konsultasi dahulu ka bengke tampek sanak langganan service motor.


Anak-anak Sakolah Manangah Ateh kini duo minggu yang lalu alah salasai mangikuti Ujian Nasional yang manantukan lulus sakolah atau indaknyo dan manjadi nilai akhir untuak Ijazah nyo. Akhirnyo waktu tibo pengumuman dan lulus awak pastilah sanang bana apolai dengan karajo awak surang. Urang nan mangikuik an ujian seharusnyo urang nan alah siap untuak mamulai manjawek soal-soal nan ado, tapi kebiasoan indak picayo diri seorang murid tajadi juo di Ujian Nasional. Mancontek kebiasoan yang buruak bagi para murid-murid. Pendapat nan relevan dan sadoalah urang satuju awak indak buliah mancontek. Urang nan mancontek ko sabananyo urang nan tabiaso dan karena ado kesempatan untuak inyo mancontek dan inyo sadar kalau ndak mampu manjawek.


Sampah mamiliki tigo macam, yaitu sampah organic, non organic dan sampah medis. Sampah plastic tamasuak sampah nonorganic. Mandaur ulang sampah plastic manjadi barang yang labiah baguno adolah salah satu caro agar sampah indak manumpuak. Contoh pamanfaatan sampah tarutamo sampah palastik adolah yaitu mambuek tas dan karpet dari plastic bungkuih serbuk minuman, mambuek pot penyamaian tanaman dari botol plastic bakeh, mambuek tampek alat tulih dari botol bakeh, mambuek calengan dari botol plastic, mambuek mainan dari plastic bakeh, mambuek karya seni dari plastic bakeh, jo mambuek lampu hias. Itulah manurut den pamamfaatan sampah plastic yang dapek wak lakuan untuak mangurangi panumpuakan sampah di rumah dan di indonesia tentunyo.


Bully adolah parilaku nan indak tapuji dan indak sasuai jo budayo kito. Bully dapek mambuek urang mangalami katakutan dan trauma nan mandalam. Karano bully ko bukanlah suatu parilaku nan baiak dan mambuek urang trauma, maka kito harus baranti mambully urang. Kito harus baranti mambully urang karano bully akan sangaik badampak untuak kahidupan seseorang. Partamo, bully bisa manyababkan urang mangalami trauma nan mandalam. Hal iko akan mambuek urang tersebut hiduik di dalam bayang-bayang katakutan. Kaduo, bully dapek mambuek urang manjadi urang nan indak suko basosialisasi jo urang lain. Hal iko tantunyo mambuek inyo manjadi urang nan indak punyo kawan hinggo akhianyo maraso kasapian. Kamudian puncak dari sagalo dampak nan alah disabuikkan tadi, urang nan manjadi korban bully kabanyakan akan bunuah diri karano maraso kasapian dan katakutan.


Hari kini pacar ambo ulang tahun. Ambo nio buek kejutan untuaknyo. Jadi rencana ambo ndak akan mahubuanginyo saharian. Seakan-akan ambo ndak ingek jo inyo. Tapi pas hari alah malam ambo pai ka rumahnyo untuak marayokan ulang tahunnyo. Tantu rencana ko atas perizinan urang tuonyo dulu. Untuang urang tuo pacar ambo ko mandukuang lo. Sanang bana mancaliak ekspresinyo katiko ambo tibo-tibo datang ka rumahnyo dengan mambaok kue kesukaannyo, rainbow cake. Pokoknyo tangan ambo panuah saat itu. Tangan kanan baok kue, tangan kiri baok kado. Mancaliak itu manitiak aia matonyodeh terharu. Katiko tu langsuang se nyo paluak ambo di muko urang tuonyo. Ambo lo nan takajuik dek nyo.


Saharian iko Fani ndak punyo kegiatan di lua kosan. Jadi inyo hanyo nio maleh-malehan se di kosan hari. Ndak taraso kironyo alah sore se hari dan inyo alun makan sajak pagi. Fani litak bana, tapi pitihnyo ndak cukuik pulo untuak masan makanan online. Nio dak nio inyo harus pai kalua untuak bali makanan dakek kosannyo. Dek maleh basiap akhirnyo Fani kalua bali makanan pakai baju lalok dan rambuiknyo ndak segeh. Fani pun mancari tampek bali makanan nan langang supayo ndak ado nan mancaliak bantuaknyo nan ndak segeh ko. Pas manunggu makanannyo dibuek, tibo-tibo inyo nampak akak kelasnyo pas SMA nio bali makanan ka tampek makan nan samo jo iyo. Inyo takajuik dan spontan manutuik-nutuik muko dan agak mandok supayo ndak disapo jo akak tu. Satalah dapek makananyo Fani capek-capek bayia dan pai dari tampek makan tu.


Tahapan dalam pambuek an limbah kotoran taranak jawi manjadi pupual kompos/organik, bahannyo kotoran jawi 80%-83%, sabuak gargaji (sakam, jarami dan lain-lain) 5%, stardec 0,25%, abu sakam 10% dan kapua 2%. Kotoran jawi (fases jo urin) dikumpuaan dan ditiriskan salamo satu minggi untuak mangurangi kadar aianyo (± 60%). Kotoran jawi nan alah ditiriskan tasbuik kamudian dipindahkan ka petak partamo, di mano tampek tasabuik dilakukan. Pancampuran bahan-bahan organikbantuak ampeh gargaji, abu sakam, kapua dan dekomposer. Sabalumnyo bahan-bahan ornagik jo dakomposer dicampuaan pado kotoran jawi, sabaiknyo kaampek bahan organik tasbuik (ampeh gargaji, abu sakam, kapua dan stardec dicampuaan talabiah dahulu, bia marato dan dicampua marato pado kotoran jawi nan alah disiapkan pado tampek partamo.


Kalian pernah indak dulu mambali ciki yang ado hadiah nyo. Ambo dulu ado pangalaman, malah acok dapek hadiah ketek-ketek mode tu. Hadiah yang buek ambo takajuik tu kalau mandapek an hadiah pitih dari ciki yang ambo bali. Soalnyo hal itu jarang tajadi, apolai kalau nominalnyo labiah gadang dari harago ciki tu. Kasian juo sabana nyo mancaliak urang kadai yang manjua ciki-ciki tu kalau diramuak-ramuak jo anak ketek. Biasonyo kawan ambo dulu banyak yang maramuak an ciki untuak tau ado isi hadiah nyo apo indak didalam. Ambo tau kalau urang nan manjua pasti rugi, mangko dari itu untuak kalian kasodonyo. Kalau mambali ciki berhadiah jan dipicik-picik atau diramuak, beko rusak ciki tu indak bisa di jua lai.


katiko sadang diancam seseurang manggunakan kelemahan yaitu jo mambagikan data pribadi maka ado beberapa cara nan dapek dilakuan untuak mangurangi rasa takut tasabuik. Partamo,  mamastikan bahwa urang nan mangancam itu benar-benar mamiliki data pribadi kita jo mangecek akses taakhir kali perangkat nan masuak melalui akun  ponsel tasabuik. Kaduo,  maminta  penjahat itu untuak mangirimkan bukti bahwa inyo benar-benar mamiliki data pribadi nan akan disebarkan. Katigo,  Jika inyo benar-benar mamiliki  data pribadi kita maka sebaiknyo segera laporkan ka pihak barwajib agar mereka dapek mamproses karano tindakan ancaman nan dilakuan oleh penjahat tasabuik. Itulah penanganan partamo nan dapek dilakuan katiko ado seseurang nan mangancam untuak manyebarkan data pribadi.


Sarok nan indak tau dimano bisa diabuang. Katiko ambo dulu pas kuliah acok bapindah tampek kos. Tahun partamo kabatulan ambo masuak asrama. Asrama di kampus diisi dek babarapo urang nan latar balakaang dan jurusan nan babeda dan asrama mampunyoi 4 lantai. Satiok lantai ado tampek pambuangan sampah nan mambuek mahasiswa labiah murah untuak mambuang sarok. Tapi sangek disayangkan tampek sarok nan disadion indak dapek manampuang sarok dari mahasiswa labiah dari puluhan urang satu lantai. Jadi, kalau alah talambek urang petugas kebersihan maambiak sarok per lantai itu alah mambuek sarok batumpuah dan mambuek baun manyebar kamano-mano. Kadang kasadaran mahasiswa nan mamabuang sarok indak lo bisa elok-elok malatak an sarok dan kadang talempa dan akhirnyo baserak baliak.


Serangan paniak tamasuak ka dalam gangguan kacamehan atau anxiety disorder pado golongan diagnostic gangguan jiwa. Biasonyo serangan panik ko bisa didasari kareno trauma. Namun bisa juo kareno hal lain, kareno itu butuh keterbukaan untuak mangatahuinyo. Oleh kareno itu urang yang mangalami hal iko bisa bakonsultasi labiah lanjuik ka ahlinyo seperti ke psikolog atau psikiater untuak panangan yang labiah tapek. Serangan paniak akan mangganggu bana bagi pandaritinyo, hal iko juo bisa tajadi salamo babarapo minik bisa sampai 5 minik bahkan sampai 20 minik. Untuak itu, jika ado keluhan baulang dan awak sulik manghentikannyo. Cubolah untuak pai ka tampek yang ahli dalam bidang iko.


Katiko manyukoi sesuatu atau mampunyoi sasaurang nan djadian idola haruslah tetap mamparhatian hal-hal berikut bia tahindar dari obsesi kapado idola tersebut. Inilah hal nan haruih diparhatian yaitu manyukoi sakedarnyo. Manganggap idola sabagai role model memang rancak, tapi babueklah samampunyo atau indak mangikuti sado nan sadang tapakai atau dikarojoan dek idola. Sahinggo, awak sabagai fans indak taobsesi untuak samo jo idola. Kaduo, mambali karya sekedarnyo sasuai jo kebutuhan dan kemampuan. Katiko saurang idola mangaluan karya, hendaklah sabagai fans manghargai karya tasabuik dengan mambalinyo tapi indak berlebihan. Katigo, indak ikuik campua ka kehidupan pribadi idola. Urang nan terkenal pun mampunyoi kehidupannyo masing-masing sahinggo sabagai fans menghargai privasinyo.


Betapa takuiknyo ambo katiko maantak urang sampai-sampai urang tu maningga di tampek. Ambo samo sakali ndak ado niek untuak maantak anak tu apolai sampai mambueknyo maningga. Tapi sacaro tibo-tibo anak tu baduo jo kawannyo mahadang truk ambo nan sadang malaju kancang katiko baru kalua dari pintu tol. Kalau dari kesaksian kawannyo, mereka baduo melakukan hal itu untuak kebutuhan konten youtubenyo. Dari bukti rekaman CTV pun nampak dengan jaleh baso anak baduo ko memang nampak bana mahadang truk nan ambo kendarai. Tapi walaupun demikian ambo tetap dimintai keterangan untuak manjadi saksi dalam kecelakaan ko karano ambo lah nan mangendarai truk tu. Jujur ambo takuik bana manjadi saksi kecelakaan ko. Ambo takuik bana kalau status saksi ambo barubah status manjadi tersangka.


Iko pengalaman Risa nan paliang ngeri nan pernah inyo rasoan salamo iduiknyo. Risa basakola di SMA nan punyo sistem asrama. Jadi satiok malam inyo dan kawan-kawannyo harus pai ka musajik untuak mangaji sampai sakita jam 8-an. Satalah itu inyo buliah baliak ka asrama untuak baraja atau istirahat. Kalau dari lua, biasonyo Risa manuka bajunyo langsuang sabalum pai ka dipannyo. Kamar di asrama Risa ko tapisah antaro kamar dipan jo kamar untuak manyimpan lamari. Dek Risa nio mangganti bajunyo di kamar lamari tu, inyo manutuik pintu kamar nan awalnyo tabukak supayo ndak ado nan mancaliak. Pas inyo manutuik pintu tu kironyo ado panampakan urang ndak bakapalo tagak di baliak pintu. Risa nan takajuik spontan mamakiak histeris dan tadanga ka saluruah asramanyo. Risa langsuang lameh taduduak dan ndak bisa lari saking takajuik dan takuiknyo macaliak hantu itu.


Ado seorang nenek tuo nan alah baumua sakitar 85 tahun hiduik surang di rumahnyo nan gadang di kampuang halamannyo saurang diri. Anak-anaknyo alah banyak nan berhasil di kota. Ado nan menjadi pejabat, pengusaha, dan lain-lain. Banyak nan mangecek an anak-anaknyo durhako karano alah mambiakan urang tuonyo hiduik surang tanpa tau apo nan sabananyo tajadi. Manuruik ambo ndak buliah manuduah urang kalau ndak tau nan sabananyo. Siapa tau bukan anaknyo nan mambiakan urang tuonyo hiduik surang, melainkan urang tuonyo nan ndak nio pai dari rumah nan banyak kenangan sahinggo ndak nio di baok jo anak-anaknyo. Kalau nan ambo aliak sabagai tetangganyo, walaupun anak-anaknyo jauah di rantau, mereka selalu pulang kalau hari lebaran, puaso, dan libur panjang lainnyo.


Manuruik pandapek ambo biaso se awak salah mamanggia namo urang tu. Namonyo se manusia. Manusia ko ndak akan pernah luput dari kesalahan dan kekhilafan. Ambo pun pernah mangalaminyo. Ambo kiro kakak sepupu ambo pas basuo di salah satu kafe nan baru buka di kota Padang. Ruponyo ndak. Karano kan kecek urang di ateh dunia ko awak punyo 7 kembaran nan sarupo. saiapa tau saat itu awak memang sadang batamu jo salah satu dari 7 kembaran urang nan awak maksud. Lagi pulo sapangalaman ambo katiko awak salah panggia namo tu, urang nan bersangkutan ndak pernah berang apo lai sampai marabo karano maraso tagaduah.


Damam pangguang adolah raso takuik jo cameh atas pancapaian yang saseorang dapek an katiko tampil. Urang-urang nan damam pangguang maraso cameh, kareno takuik akan pandapek urang lain tentang inyo indak sasuai jo harapan mereka. Manjadi takuik tampil ka muko kareno damam pangguang, sabagian banyak urang yang mangalaminyo. Sadoalah itu bisa juo tajadi kareno raso gugup. Langkah nan bisa awak ambiak supayo indak gugup adolah. Patamo indak dipungkiri awak harus manghadapi dan jan takuik, kaduo bangun kakuek an mental, katigo pasiapkan kondisi yang akan tajadi, siap tu salalu bapikia positif dan malakuan relaksasi. Sakironyo itu yang bisa kalian lakuan katiko sadang gugup.


Bagi kalian nan mamiliki panyakik mood swing bausaho lah untuak marubahnyo. Ndak panyakik keren bagai mood swing tu do. Kalian harus tau apo nan kalian lakukan tu adolah sesuatu nan  tanpa kalian sadari marusak hati urang bahkan marusak mood urang tu. Apo lai kalau kalian alah gadang. Harusnyo kalian tu alah bisa manampek emosi kalian. Urang malakik muak se nyo akan basaba. Kalau alah ndak tatahan lai beko diasiangan kalian dek lingkungan baru tau raso. Baru tapacik tapi lapiak. Makonyo bausaho lah lai. Jan mangecek ndak bisa. Kalau alah niek tu bisa se beko tu.Caliak an lah kalau ndak pacayo.


Mengidolakan sasurang adolah hal nan wajar. Apolai mamasuki masa remaja nan memang sadang proses dalam mencari jati diri. Mangetahui apo nan disuko dan digemari sahinggo dapek mambantuak karakter dan bakat. Menggemari sesuatu dan manyukoi sasaurang untuak dijadian motivasi memang rancak salagi itu indak berlebihan. Salah satu contoh idola nan dapek dijadian motivasi yaitu 7 laki-laki korea nan mamulai debutnyo di tahun 2013 yaitu BTS  iko dapek dijadian role model. Perjuangannyo nan indak gampang, jatuh bangun dalam maraih kesuksesan. Diawal debut mereka alum mampunyoi penggemar sabanyak kini. Mereka baproses dengan sangek kareh sampai tibo ka tahap kini nan inyo rasoan. Mananamkan raso hormat, sopan adolah kunci dalam bersikap sahinggo urangpun akan menghargainyo. Bakat nan diasah sabanyak mungkin sampai tajam takah kini bukanlah hal nan gampang. Jadi, manjadian BTS sabagai role model dan idola dapek mambuek banyak dampak positif katiko penggemarnyo manindakinyo dengan caro positif pulo.


Ado 2 macam mode siswa dalam mangarajoan tugas. Ado nan suko mangarajoan dari jauah-jauah hari ado lo siswa nan baru mangarajoannyo katiko tugas akan dikumpuan bisuak. Seperti itu lo dengan ujian. Siska adolah salah satu siswa berprestasi nan suko baraja mendekati hari ujian. Herannyo, walaupun dalam waktu nan alah mepet untuak baraja nyo tetap dapek manjawek soal ujian dengan sempurna. Katiko ditanyo ba a kok bisa hal itu tajadi ternyata kuncinyo adolah mamparatian guru di saat guru manarangan, sahinggo katiko maulang pelajaran ndak mambutuahan waktu nan lamo untuak maingeknyo. Semenjak maikuti saran Siska ko ambo selalu lulus ujian mato pelajaran di sakolah. Sanang bana karano kini ambo ndak pernah remedi.


Dari ketek ambo ndak pernah pai ka pasa. Bukannyo ambo ndak namuah tapi karano ndak dibuliahan dek amak ambo. Amak ambo maraso kalau ambo ka pasa tu manggaduahnyo. Jadi, patang ko kawan ambo ma ajak ambo untuak pai ka pasa karano nyo di suruah untuak mambali bahan-bahan nan ka disamba untuak acara arisan di rumahnyo. Itulah pertamo kalinyo ambo masuak ka pasa. Ternyato dalam pasa tu sangaik hanyia. Apo lai nan di pasa lauak. Maluwek paruik di bueknyo. Ndak tahan ambo lamo-lamo dalam tu do. Akhirnyo ambo minta izin se ka kawan ambo untuak manunggu nyo di lua karano ambo sabana-bana ndak tahan manahan baunnyo nan hanyia tu.


Urang nan hiduik surang pasti marasoan bana baa sadiah nyo dan maraso kesepian. Kesepian dek hiduik surang mambuek awak maleh mangarajoan hal nan lain kalau awak terlalu laruik ka dalam masalah itu. Ado tips nan bisa awak lakuan untuak manghadapi raso kesepian. Patamo awak harus tau diri awak surang dan jujurlah kapado diri awak surang, kaduo sadarlah kalau raso sadiah karena kesepian awak tu bisa diatasi, bueklah rencana kegiatan nan bisa untuak malawan kesepian awak, kalau sadiah ndak ado urang maraso kesepian cubolah peliharo hewan nan awak sukoi dan batasilah panggunoan media sosial awak dan jan sampai berpikir negatif taruih.


Munculnyo raso jajok, indak nyaman, dan banci terhadap suatu hal, tamasuak toilet umum indak selalu manandoan sesuatu yang bahayo. Kondisi iko bisa wajar tajadi, misalnyo bilo kalian pernah mengalami pengalaman buruak katiko sedang atau habis manggunoan toilet asiang, misalnyo mancaliak binatang, mancaliak siso kotoran urang lain, dan sabagainyo. Namun, apabilo perasaan iko tibo amat hebat, balabiahan, indak beralasan, sampai mambuek sanggup manahan buang aia sampai waktu yang lamo demi indak manggunoan toilet tasabuik, tantu hal iko patuik diwaspadai. Bisa jadi, yang kalian alami tamasuak gangguang kejiwaan, misalnyo fobia spesifik, gangguan cemas balabiah, gangguan delusi dan sabagainyo. Hal itu selain mambuek indak nyaman, bisa lo menggangu kesehatan.


Ambo takajuik bana katiko ado urang nan manapuak pundak ambo dari balakang. Tanyato itu adolah urang nan ambo suko, kecek nyo nio duduak dakek ambo yang sadang mangarajoan tugas. Indak lamo kemudian datang urang yang maantaan kado ka ambo, bantuak nyo gadang, bungkui kado nyo warno kuniang, ado tulisan khusus yang ditujukan untuak ambo. Pas ambo bukak tanyato isi nyo boneka dan babarapo pernak-pernik. Ado surek didalam kado tu dan katiko ambo baco, baru sadar kalau yang maagiah adolah urang nan kini duduak di dakek ambo. Artinyo iko dari urang nan ambo suko diam-diam, inyo ado raso juo ka ambo.


Lucinta Luna adolah salah satu artis nan tarang-tarangan mangaku kalau inyo malakukan operasi untuak mamparancak dirinyo. Lucinta Luna sempat mambagikan pangalamannyo katiko manjalani operasi rahang. Proses operasi rahang nan dilakukan dek Lucinta Luna dilakukan dengan mamotoang rahang. Saat mamotong rahang itu Lucinta Luna mangaku marasokan sakik nan taramaik sangaik. Hal itu mambuek inyo maraso sangaik takuik katiko manjalani operasi rahang tersebut. Sakik nan dirasokan dek artis tanah air tersebut karano ubek bius nan diagiah dek dokter lah abih dosisnyo. Lucinta Luna mangaku sakik nan inyo rasokan itu seperti tulangnyo diantuakkan ka tulang lain nan ado di dalam tubuahnyo. Salain itu Lucinta Luna mangaku kalau tulangnyo seperti disiram manggunokan lelehan basi nan angek.


Saat sadang belajar di kelas Andi maraso sangek indak nyaman karano guru nan saat iko barbicaro barada indak jauh dari wajahnyo. Saat itu guru tasabuik manyampaikan materi takah biaso namun katiko inyo barbicaro banyak  cipratan air ludahnyo keluar. Sahinggo Andi maraso sangek  jijik jo kejadian tasabuik apalagi cipratan air ludah guru tasabuik sampai ka mukanyo. Karano alah maraso sangek indak nyaman Andi mamutuihkan untuak Permisi keluar dan mambasuh mukanyo. Mamakan waktu cukuik lama dalam kamar mandi Andi sebenarnyo sangek indak ingin kambali ka kelas Namun karano Takut diberangi oleh gurunyo tasabuik nan mamutuihkan untuak kambali. Katiko alah di bangkunyo tadi,  untung saja guru tasabuik telah pindah posisi sahinggo inyo indak haruih mangalami kejadian nan manjijikan barusan.


Carito ambo nan ciek ko mambuek malu bana. Jadi ambo ko salah masuak toilet pas di cafe. Biasolah namo siap dari makan, ado se kalau padusi ko nio ka toilet. Ambo wakatu itu asal masuak se, tanyato pas masuak ambo salah masuak ka toilet laki-laki. Ondeh malu bana kareno ado babarapo laki-laki juo didalam toilet tu. Langsuang ambo mambungkuak tando minta maaf cuman indak mangecek. Ambo caliak lo baliak tandonyo, tanyato memang salah masuak ambo ko. Pas ambo masuak ka toilet padusi tanyato labiah barasiah lai. Dari muko alah labiah tarang lampunyo, ado sekat pas nio masuak ka toilet, banyak kaco didalam nyo, dan labiah indak babaun.


Kagigihan nan pamain bola tunjuakan dalam mancapai ka tingkeknyo kini indak lapeh dari usaho dan luko nan inyo dapek salagi baproses. Bagi urang nan manyukoi sepakbola dan mampunyoi idola pasti mampunyoi babagai alasan untuak manyukoinyo. Salah satu ikonik sepakbola yaitu Cristiano Ronaldo nan mamulai karirnyo manjadi pamain sepakbola dari ketek. Atlet nan mampunyoi followers instagram mancapai 500 juta iko mambuek namonyo banyak dikenal disaluruah dunia khususnyo pancinta sepak bola. Bagi fans nan alah mangikuti perjalanan pemain terkenal iko pasti marasoan perjuangan nan Ronaldo capai untuak sampai ka tigkek kini. Kegagalan nan alah acok menghampiri laki-laki nan barusia 36 tahun iko mambueknyo cukuik kuek untuak manghadapi kerasnyo kehidupan. Dicaliak dari biografi Ronaldo, manghargai perjuangannyo dan maambiak sisi positif untuak dijadian motivasi diri dapek dilakukan untuak satiok urang.


Sampah adolah sabuah masalah yang banyak tajadi di babagai negara tarutamo negara yang bakambang tamasuak Indonesia. Adonyo masalah sampah ko dapek di sebaban dek tingginyo kapadatan panduduak dan samakin manurunnyo lueh tanah yang dapek dijadian sebagai tampek pambuangan sampah. Fakta itu kalau labiah lanjut indak ditangani dapek mangakibatan paningkekan jumlah produksi. Di sisi lain kondisi tu babandiang tabaliak samo katersediaan fasilitas pangalolaan sampah, yang pado akhirnyo akan badampak pado timbulnyo gangguan tahadok lingkungan. Pamasalahan tentang sampah ko dapek dikategorian sabagai sabuah masalah yang bakasinambungan. Kondisi tasabuik dapek manyababan munculnyo babagai usaho yang dilakuan untuak dapek manekanan dampak dari pamasalahan sampah tasabuik.


Trauma ateh kejadian masa lalu adolah pengalaman emosional nan ditandai samo ketidakmampuan sasaurang untuak mangatasi permasalahannyo. Caro manyikapi tahadok trauma nan dialami sasaurang dapek dilakukan sabagai barikuik partamo mancaritoan ka urang nan dapek dipicayo, mancaritoan pengalaman nan parasaan nan dialami katiko kejadian tajadi dan bagaimano inyo hiduik salamo baperang samo mimpi buruak dan kecemasan serta katakuik-an salamo iko. Kaduo, manghadapi perasaan dengan menghindari pemicu atau ingatan tentang kejadian nan mabuek trauma tasabuik. Cubolah untuak kambali manghadapi perasaan nan dimiliki, baliak karutinitas normal sacaro batahap, maminta dukungan dari urang  tadakek atau psikolog, Katigo, manerapkan perawatan diri maksudnyo fokus untuak mamperbaiki diri atau marawat diri. Kaampek, rutin baolahraga dimaksudkan untuak distraksi atas trauma nan dimiliki dan untuak mangatasi efek sampiang dari peristiwa trauma.


Kapatang ambo caliak pengumuman di salah satu instagram nan mamposting info-info seputar kota jogja. Akan ado pembukaan salah satu cafe di kota Jogja nan merupakan salah satu cafe yang keceknyo ado saham dari Raffi Ahmad jo Nagita Slavina. Kebetulan mereka baduo adolah salah satu artis favorit ambo, terutama Nagita Slavina. Nah, karano di pengumuman tu bintang tamunyo mereka baduo tantu ambo ndak nio ketinggalan untuak datang ka cafe tu. Ternyato pas ambo datang kasitu ruponyo memang mereka bintang tamunyo. Sanang bana rasonyo basuo jo Nagita Slavina. Aslinyo ternyato bening bana, putiah barasiah. Jauah labiah rancak daripado di TV. Bagi kalian nan ngefans lo jo Nagita Slavina kalian bisa datang bisuak ka Cafe Idola bisuak jam 7 malam karano mereka akan jadi bintang tamu salamo 2 hari disinan.


Manuruik den pemerintah harus tegas ka urang yang mambuang sampah sembarangan. Mambuang sampah sambarangan tu banyak bana kerugianyo, ntah itu untuak samo-samo manusia, ataupun binatang. Mambuang sampah sambarangan dapek manyebaban banjir kalau mambuangnyo di sungai, sadangkan kalau di tumpuakan di tanah yang indak tampek pembuangan sampah dapek mancemarkan lingkungan di sekitar pembuangan sampah tu. Karano karugian yang banyak di sebaban dek pambuangan sampah sumbarangan, makonyo pemerintah harus labiah kareh jo tegas tahadok masyarakat Indonesia. Caronyo entah itu denda barupo pitih atau di panjaro. Tapi sangsinyo tu tagantuang sabarapo gadang dan parah efek yang di timbuan urang yang manyampak sarok sumbarangan ko.


Manuruik ambo, jan talampau capek manarik kesimpulan kalau awak diperlakukan ndak adil. Sarupo pengalaman ambo nan mangiro amak ambo piliah kasiah karano maagiah lanjo ambo paliang saketek daripado saudara ambo nan lain. Ternyata setelah kini ambo manjadi urang tuo barulah ambo mangarati basonyo nan dilakukan dek amak ambo tu bukan piliah kasiah, melainkan itu lah nan dinamokan adil nan sabana adil. Jadi, adil tu bukan berarti samo banyak atau samo gadang. Maagiah samo rato sasuai jo kebutuhan. Mungkin waktu dulu ambo diagiah lanjo paliang ketek dek amak karano kebutuhan ambo waktu itu ketek lo dibandiangkan dengan saudara-saudara ambo nan lain.


Ado juo nan paliang indak nio bana ambo kalau dirumah tu alah banyak saranggo nan mode ko. Nyamuk kalau alah banyak nyamuak dirumah tu alah jajok bana ambo. Kareno manuruik ambo salain nyamuk ko babahayo juo inyo manjajok an juo. Ambo ingek soalnyo pernah dulu bana, kamar mandi ambo ko banyak bana bantuak ketek-ketek dalam bak mandi. Kecek amak ambo itu jantiak nyamuk, ondeh sabana banyak ko ha sampai mambuek ambo gali. Kareno itu ambo salalu manjago supayo rumah indak nyamuak an, tapi kalau alah datang hari panghujan timbua liak nyo tu. Apolai kalau inyo manempe dibadan siap tu awak tapuak, ondeh jajok mancaliak badannyo yang alah badarah hancua tu.


Ambo dulu takuik bana mancaliak hal yang manjajok an. Apolai mancaliak lubang-lubang yang barongga kareno ambo pernah mancaliak sacaro langsuang. Iko sabananyo disababkan juo dek pola pikia pangidap nyo. Cuman ambo ko maraso katakuik an ambo ko samakin parah dan bantuak urang yang alah fobia jo hal itu. Tryphopobia namo fobia nyo, fobia iko adolah raso takuik katiko mancaliak objek yang balubang. Awak nan punyo fobia iko disarankan dek psikiater ambo untuak malakuan langkah barikuik. Patamo kalau parah bana lakuanlah tarapi ka psikiater, kaduo minum ubek, katigo relaksasi, siap tu malakuan aktivitas fisik misalnyo baolahraga, siap tu istirahaik yang cukuik dan balatiah untuak manghadapinyo.


Wak selalu mahindar untuak indak maraso manyasa, padohal penyesalan bisa jadi emosi nan sangaik baguno. Manyasa adolah salah satu mekanisme untuak mampalajari caro maningkekan pengambilan kaputusan. Raso manyasa bisa manjadi sinyal kalau awak paralu mamikiaan baliak kaputusan nan wak akan buek. Kalau ndak bapikia soal manyasa, wak pasti ndak hati-hati dalam maambiak kaputusan nan akan marugian wak di maso depan. Dek alah pernah manyasa sabalunnyo, wak jadi bisa mambayangan situai lain berdasarkan peristiwa nan alah tajadi sabalunyo. Penyesalan ko butuah kamampuan mabandiangkan dan mambedaan hasil nan babeda untuak manantuan hal nan ma nan sananyo wak nio. Dengan penyesalan wak bisa mamiliah piliahan nan palian saketek resikonyo.


Ndak pernah tapikia oleh Dodi kalau ama nyo akan pai maninggaan inyo sacapek iko. Dodi ndak punyo firasat apo-apo. Amaknyo nampak sehat-sehat se dan kalau sakik mungkin sakik biaso macam demam, flu, jo batuak. Sabalun amaknyo maningga, ama Dodi emang sadang sakik tapi cuman sakik damam dan lameh badannyo se. Dodi dan keluarga maraso kalau sakik amak inyo itu cuman sakik biaso. Tapi takdir bakato lain, amaknya pulang ka rahmatullah wakatu inyo lalok. Dodi mancubo manjagoan amaknyo untuak sarapan, tapi indak ado respon. Dodi mulai panik dan akhirnyo sadar kalau amak nyo alah tiada. Aia mato langsuang pacah. Dodi langsuang manangih sambia taduduak ndak picayo.


Namo den Risma Adelia Bia biaso di imbau Adel. Aden lahia dan gadang di Papua sampai umua 15 tahun. Kini katiko den nak masuak SMA amak jo apak den pindah dinas ka daerah Jawa. Jadi den harus ikuik baliau untuak pindah. Aden sabananyo takuik masuak SMA di siko karano aden maraso den babeda. Baa kok indak? Aden katurunan papua, kulik den labiak galok. Den acok mandanga kalau urang nan itam pasti acok kanai buli atau acok di cimeehan. Karano itu den mambayangan den akan di cimeehan salamo den sakola di situ, dan itu mambuek samangek sakola den manurun. Tapi den ndak pernah maagiah tau amak jo apak den, karano den takuik baliau khawatir.


Saat pulang kampuang ka Sumatera Barat ambo manyubarangi Selat Sunda naik kapa. Katiko naiak kapa itu ado seorang panumpang nan mangalami mabuak lauik. Momen panumpang mabuak lauik itu tajadi saat kapa lah barado di tangah lauik. Katiko itu ambo barado di parkiran oto bawah dan urang nan muntah duduak tapek di sabalah ambo. Kami awalnyo sadang mancaliak ka arah lauik lapeh. Kamudian saat sadang mancaliak lauik itu urang nan duduak di sabalah ambo tibo-tibo muntah ka arah lauik. Ambo mancaliak jaleh muntahnyo kalua dari muluik dan turun ka aia lauik nan di bawah. Hal itu tantunyo mambuek ambo maraso sangaik jajok.


Pamanang kontes kacantikan talibek kartel narkoba. Pado 2008 publik Meksiko takajuik satelah padusi banamo lengkap Laura Elena Ziga Huizar ditangkok. Pamanang kontes kacantikan Hispanoamericana itu sitangkok polisi karano talibek geng narkoba dan kapamilikan sanjato ilegal. Laporan Majalah Times edisi 27 Desember 2008 mangisahkan carito Huizar nan tragis. Batino asal Meksiko ko banasip malang, maski dikaruniai muko nan rupawan. Inyo indak bisa mangelak katiko polisi manyetop oto nan inyo baok basamo sang pacar. Aparat manamukan puluhan gram narkoba dan bungkuihan sanjato api rakitan. Padahal, Ziga pernah bacarito pado awak media alasannyo ikuik kontes kacantikan. Inyo baharap dengan mamanangkan lomba samacam itu, parekonomian kaluarganyo bisa mambaik.


Saat wak punyo sahabaik wak barusaho untuak ndak mangecewakan inyo, karno wak tau sahabaik wak tu urang nan sangaik baharago bagi wak. Wak maraso kalau alah mangecewakan kawan wak, inyo akan pai dan ndak nio bakawan jo wak lai. Hal iko nan mambuek wak sadiah dan takuik mangecewakan sahabat. Tapi ndak, wak harus sadar kalau manusia pasti pernah mangecewakan urang lain. Ado hal-hal nan di lua kandali wak, salah satunyo yaitu emosi urang lain. Wak batindak sasuai jo nan awak pikia dan rasoan, sadangkan jikok kawan wak maraso kecewa jo tindakan wakmako itu adolah tangguang jawab nyo, bukan wak. Wak ko hanyo bisa babuek nan terbaik dan batangguang jawab jo tindakan wak surang. Jadi jan takuik untuak mambuek keecewa sahabat wak, karno perasaannyo itu tanggung jawab nyo surang.


Kadang katiko sadang buru-buru untuak mancari barang malah barang tasabuik indak basuo. Padahal rasonyo kadang ado ditampek biaso dilatakan. Hal iko dikaranokan fokus awak nan tabagi-bagi sahinggo katiko mangingek baliak tampek barang nan dicari itu dilatakan sabalumnyo manjadi lupo sakatiko. Mako dari itu tahap partamo yaitu manenangkan pikiran jan sampai takana nan lain. Mamusekan pikiran untuak fokus kapado barang-barang nan ka dicari. Satalah cukuik tanang, mako mangingek baliak tentang tarakhir kali mancaliak barang tasabuik. Satalah ado ingatan nan muncul mak mamulai mancari ka tampek tasabuik. Jiko indak takana saketek juo tentang tarakhir kali mancaliak barangnyo, mako mulai mancari di tampek nan biaso barang tasabuik dilatakan. Lalu mulai mancari tampek-tampek nan mungkin sajo barang tasabuik dilatakkan. Lalu, batanyo ka urang lain nan mungkin ado mancaliak atau mamakai barang tasabuik.


Aden punyo atuk atau ayah dari ibu den, alhamdulillah kini masih hiduik baru. Atuk den tu bak carito ibu den dulu tegas bana ka anaknyo, tapi ka den inyo indak penah berang do, tapi ado suatu kajadian inyo berang ka den gagarah kalakuan den juo. Waktu tu, den masih sd, masih lasak-lasaknyo. Di mungko rumah atuk den tu kan lai jambu, satiok babuah pasti aden dan kawan-kawan den mamanjek batang tu. Jadi pas itu sore hari, den mamanjekan nio maambiak jambu merah sakali tapi di ujuang, tu nampak dek ibu den, den manjek di ujuang bana, “ondee windy turunlah dulu ya allah, di ujuang bana du, jatuah beko, turun lah” cek ibu den kan. tu den alun juo turun dek den alun dapek jambu tu, tibo-tibo mangecek atuk den “windy turun ndak” ceknyo dengan suaro laki-laki yang manggema, langsuang takuncun den kan, turun lah dek. Takuik bana den waktu tu, takuik ko kanai lapia atau apo, bak carito ibu den pas urng tu ketek-ketek, tapi alhamudulillah indak do. Itulah patamo dan tarakhir mudah-mudahan den kanai berang dek atuk den.


Mangecek an a nan manjadi pangalaman yang manyadiahkan bagi wawa adolah katiko inyo mancaliak adiak nyo sakik. Padohal inyo sakaluarga barancano untuak pai liburan. Patamo nyo adiak wawa ko indak bantuak urang sakik do, inyo tu bantuak mariang dan panas dingin se taruih. Kondisi badan adiak nyo waktu itu kadang dingin, kadang paneh, badannyo pucek, di badannyo banyak bintik-bintik merah ketek dan keceknyo taraso lamah badan inyo. Tanyato pas di cek adiak wawa ko kanai Demam Berdarah dan harus dirawat. Bagi wawa itu mambuek inyo jo kaluargonyo sadiah selain dek karena ndak jadi balibur tetapi labiah sadiah juo mancaliak adiak nyo bantuak urang ndak batanago lai.


Pangalaman masuak ka kosan kawan kumuah bana. Rancano ambo nio makan siang di kosan kawan, kareno kosan kawan labiah dakek jo kampus. Pas masuak ka teras muko kosan kawan tu, baleyak sadonyo makanan entah punyo sia. Lato bana, ambo jajok bana mancaliak makanan nan alah lato tagaletak se di teras. Baa indak tacaliak jo indak diliwaik i makanan nan lato tu, soalnyo ka kamar kos kawan liwaik situ. Kawan ambo pun takajuik, dan mananyoan itu didalam grup kosan inyo. Kareno kamar kosan disiko banyak dan indak tau itu punyo siapo. Mungkin inyo malatak an se makanan nan tu disampiang kotak sampah tapi indak marapikannyo, sahinggo di gaduah dek kuciang.


Bel pulang sakola alah babunyi, akhianyo windi serta kawan-kawan kelasnyo pun kalua dari kelas. Windi nan saat itu sadang jalan manuju ka tampek parkiran dikajuikan samo kawan-kawannyo nan sadang mambaok kue ulang tahun disertai lilin nan sadang manyala. Mancaliak itu windi reflek maaliah pandangannyo ka tampek lain karano indak manyangko akan diagiah kejutan di ulang tahunnyo kini. Windi pun maambuihkan lilin serta maucapkan tarimo kasih. Gadih nan sadang baulang tahun itupun mangajak kawannyo untuak baliak ka kelas untuak sesi potong kue sahinggo kawan-kawannyo nan lain dapek kebagian kue tasabuik. Satalah itu mereka pun maambiak foto rami-rami untuak maabadikan moment tasabuik.


Untuak managak an diagnosis pobia seseorang awak ndak bisa melakukannyo tanpa dasar. Baik untuak diri sendiri ataupun urang lain. Awak harus manggunokan jasa dokter spesialis untuak managak an nyo. Ado beberapa tahapan nan biaso dilakukan dek dokter untuak managak an diagnosis seseorang dalam kasus pobia. Nan pertamo adolah melakukan tanyo jawek jo pasien tentang keluhan nan di alami. Nan kaduo, mancaliak riwayat kesehatan pasien dan keluarga. Apokah ado turunan dan sabagainyo. Nan terakhir barulah dokter mananyokan riwayat kejadian traumatis nan pernah di alami pasien. Kurang labiah sarupo itulah caro nan dilakukan dek para ahli di bidangnyo untuak managak an diagnosis pobia seseorang.


Kekerasan dapek tajadi pado anak dimano sajo. Mungkin ado babarapo urang gaek nan manganggap kalau malakukan kekerasan dimuko umum takah manokok kapalonyo, mamicik, atau yang hal lainnyo dimuko numum adolah hal nan biaso. Padahal sabananyo caro indak elok untuak anak karano malah dapek mamicu kekerasan lainnyo. Lalu baa caronyo katiko awak nampak kekerasan tasabuik. Hal pertamo nan dilakuan yaitu mamabarikan saran kapado urang tuo untuak indak ringan tangan kapado anak. Kaduo, manyalamekan anak dan manjauahkan samantaro dari pelaku nan melakukan kekerasan tasabuik. Katigo, malakukan pendekatan kapado anak agar dapek menenangkan diri karano pasti anak taguncang samo kelakuan pelaku nan alah malakukan kekerasan padonyo. Kaampek, saat kekerasan tajadi dapek divideo dan ditunjuakkan sabagai bukti.


katiko sadang di perjalanan manaiki angkutan umum manuju Kampung nan sadang barada di sebelah urang nan sadang mual itu marasokan sangek indak nyaman. Saat itu Lisa manunjukkan gestur nan mangartikan bahwa inyo saat iko sangek indak nyaman jo tampek duduknyo di ma wanita di sebelahnyo iko taus manutup muncuangnyo dan jo muka panik nan mancari kantong untuak manampung Jika inyo muntah. Tidak lama kemudian katiko inyo alah mandapekkan kantong di tangannyo inyo pun mambuka muncuang dan mamuntahkan isi perutnyo nan saat itu alah inyo tahan. Saat wanita itu muntah Lisa indak sengaja mancaliaknyo dan inyo langsung jijik bana dan mangalihkan pandangannyo. Tapi sayang saat itu alah maraso indak nyaman pun manutup matanyo dan barusaha untuak tidur Selain itu inyo mamakai masker agar baun dari muntahan itu indak tacium olehnyo.


Kadang urang ko ndak mangarati apo nan nyo lakukan tu sangaik fatal. Nampaknyo se nan remeh katiko mancacek fisik urang tapi bisa baefek gadang ka urang nan di cacek. Banyak awak temukan kini urang nan anti sosial karano ndak pacayo jo dirinyo surang katiko harus bagaua di lingkungan. Salah satu penyebabnyo adolah dari ketek nyo acok dicacek dek urang-urang sakitarnyo antah itu dikecek an buruak dan sabagainyo. Bantuak kasus nan ambo temukan di terminal katiko seorang bapak berang ka sopir bus nan mancacek anaknyo. Manuruik ambo wajar se apak tu berang katiko anaknyo dihino sacaro fisik. Masa anaknyo dikecek an celek ayahnyo diam se. Tantu lah nyo malawan. Jan kan maninju urang tu, mambunuah urang tu namuah apak tu mah. Mudah-mudahan capek lah disadarkan dek tuhan urang-urang nan mode tu.


Memang batua nan dikecek an urang. Malu batanyo mangko bisa tasasek di jalan. Itu juo istilahnyo pangalaman mamakukan bantuak ambo ko. Ambo salah salah masuak toilet, kareno indak batanyo lai. Padohal kalau ditampek nan baru awak pijaki, asiang bana rasonyo jadi indak tau batua tampek-tampek nyo. Ambo ko dengan picayo diri masuak-masuak se, kareno samo se bantuaknyo toilet tu. Tanyato toilet nan ambo masuak i itu adolah toilet khusus penggawai dan ado juo dakeknyo tampek-tampek inyo bisa baistirahaik. Siap tu ditegur dek urang disitu, sabana malu ambo mano muko ambo bantuak ka iyo se. Itulah palajarannyo, untuak kalian nan sedang di tampek baru. Jan segan untuak batanyo, supayo indak tasasek dan salah masuak ruangan.


Kalian nan pernah marasoan baa rasonyo nunggu rumah surang. Pasti tau bana baa rasonyo takuik katiko di tingga surang se. Wajar bana apobila awak takuik, katiko sadang surang se ndak bakawan. Kalau awak cari-cari baa caro mangatasi katakuik an awak tu. Sabananyo cuman ado 3 langkah mudah. Patamo alihkan taruih perhatian awak dari raso-raso atau keadaan yang mambuek awak takuik, kaduo manelpon kawan atau sia se untuak manjadi kawan maota jadi indak taraso langang, katigo kunci pintu dan jandelo dan lakuanlah hal yang labiah bamanfaaik daripado harus takuik bakapanjangan. Mungkin itu caro nan bisa kalian cubo kalau sadang di rumah surang se.


Lah dari dulu ambo kecek an jan tegiur jo tawaran-tawaran rentenir nan ka manyalangan kepeang ka kawan ambo ko. Tapi nyo tangka bana. Ndak namuah di kecek an. Kini di saat nyo ndak ado karajo dan ndak sanggup untuak mambayia angsuran hutangnyo per bulan mambuek nilai bungo nyo lah labiah gadang dari pado nilai hutangnyo. Lah malu nyo jo urang sabalik karano lah di cari-cari dek rentenir. Jadi untuak kalian sadonyo iko bisa dijadikan pelajaran. Kalau ndak nio marasai jan cubo-cubo untuak bahutang kapado rentenir. Dalam islam se awak ndak buliah barutang nan manganduang unsur riba di dalamnyo. Pacayo lah apo nan alah di atur dalam Al-Quran tu pasti nan terbaik.


Sanang bana rasonyo ambo lulus ujian seleksi untuak perwakilan olimpiade Biologi nasional tingkek SMA di Jakarta. Memang untuak mancapai ko ndak mudah. Bagi kalian nan nio sukses ujian saroman ambo jan lupo tips dan trik dari ambo ko yo. Siapa tau bamanfaaat. Jadi nan pertamo, jan lupo ibadah sunah dipabanyak bantuak solat tahajud dan solat duha. Kaduo, kalau kalian sadang baraja peratian guru dengan sungguah-sungguah. Katigo, ulang pelajaran di rumah. Kaampek, acok-acok latihan mangarajoan soal. Kalimo, badoa untuak diberikan hasil nan terbaik. Insyaallaah kalau razaki kalian lai disitu pasti akan lulus. Memang untuak mandapek an hasil nan terbaik usaho awak harus labiah dari urang lain.


Katiko mancaliak makhluk halui tantulah awak maraso takuik dan takajuik bana. Biasonyo hantu ko manampak an diri inyo ditampek nan indak di duga-duga jadi sakatiko awak lagi batanang misalnyo bisa se muncua makhluk halui tu. Oleh karena itu pabanyak mambaco Al-qur'an di kamar awak ataupun dirumah awak dan dima se awak tingga. Mambaco al-qur'an manyajuak an hati dan dilindungi jo makhluk halui. Memang raso ndak nio lai awak barado di tampek mancaliak hantu tu, pasti ado raso nio pindah lai. Katakuik an awak ko lah batambah sanang hantu mandakek, jadi pabanyaklah mambaco al-qur'an dan badoa untuak dihindarkan dari makhluk halui.


Berang tu biaso se dalam iduik. Namonyo se manusia  nan punyo nafsu. Itu lo bantuak luapan kekesalan katiko ado nan ndak katuju di hati. Cuma bedanyo adolah di caro pelampiasannyo. Contohnyo se berang dek karajo di ambiak dek urang. Sebagian urang masih ado nan berang dengan caro langsuang manyalahan urang lain nan alah maambiak karajonyo. Padohal sabalum awak manyalahan urang nan harus awak lakukan pertamo kali adolah intropeksi diri. Ba a kok karajo ko bisa diambiak dek urang. Apokah karajo awak talampau lambek sahinggo takuiknyo hasil karajo awak ko ndak maksimal sahinggo nio ndak nio harus di ambiak alih dek urang.


Manjadi urang yang bagitu takuik dan maraso indak picayo diri bana juo bisa mambuek awak manjadi urang yang panakuik untuak tampil. Dalam artian takuik kareno damam pangguang jadi indak bisa manampilkan atau mangecek di muko urang lain. Namun, sabananyo itu wajar se dialami. Kareno ado masalah itu, tantulah ado juo solusi atau langkah menanggulangi nyo. Langkah-langkah yang bisa awak ambiak supayo indak damam pangguang adolah. Patamo pasiapkan bana materi atau sesuatu yang nio awak tampilkan, kaduo jan lupo relaksasi dulu sabalum tampil, katigo fokus ka panampilan dan mangeceklah jo artikulasi yang jaleh, siap tu manggunoan gerakan tangan atau lain-lain dan balatih lah taruih supayo tabantuaknyo panampilan yang optimal.


Berdasarkan identifikasi, guci tembikar dan keramik yang ditemukan dek Ahmad Wildani katiko hendak manggali pondasi rumah ko berasal dari Cina pado maso Dinasti Ming. Sedangkan serpihan batu bata yang ditemukan lo, kemungkinan berasal dari kerajaan Majapahit. Kemudian uang logam yang ikuik ditamukan di dalam guci tadi diperkirokan adalah kepingan uang Cino. Babarapo menduga kepingan tasabuik berasal dari Dinasti Song, namun ndak manutik kemungkinan juga berasal dari Dinasti Yuan atau Ming. Kalau emang berasal dari Dinasti Song, ribuan kepingan pitih tasabuik marupokan peninggalan dari masa lalu tahun 960-1279 masehi. Katiko tu Jawa Timur barado pado maso kekuasaan Mpu Sindok, Airlangga, Kediri dan Singasari dan tak manutuik kemungkinan bahwa harta tasabuik miliki dari antaro kerajaan itu.


Babarapo makanan nan dianggap barsih terkadang jugo dapek mambahayakan kesehatan karano prosesnyo nan indak higienis.  barikut iko kebiasoan nan biaso dilakukan katiko mamasak nan dapek mambuat makanan manjadi kotor.  partamo,  manggunokan pisau nan samo jo jenis bahan makanan lainnyo dima inyo indak mamisahkan pisau untuak bahan makanan nan rentan terkontaminasi sarato paparan bakteri jo makanan matong.  kaduo,  manggunokan wadah nan samo untuak bahan masih mantah maupun alah matong  mako dari itu diusahakan salalu manggunokan piring nan masih barsih katiko makan alah matong.  katigo,  Meletakkan makanan di suhu ruang nan  indak normal normal  atau di suhu lembab sahinggo kualitas masakan  akan labiah mudah basi.


Salah satu pengalaman nan tamasuak ka dalam pengalaman paliang manyanangkan hati adolah katiko ambo jadi anggota BEM dan sukses maadoan acara kewirausahaan tingkek nasional nan pesertanyo datang dari seluruh Universitas nan ado di Indonesia. Ndak ambo sangko ambo dan tim bisa mambuek acara sagadang itu. Manuruik ambo alah saharusnyo awak memanfaatkan maso mudo untuak hal-hal nan bamanfaat salah satunyo ikuik organisasi kampus seperti BEM ataupun himpunan mahasiswa lainnyo saroman nan ambo lakuan karano ambo kini marasoan banyak manfaatnyo. Banyak pengembangan-pengembangan soft skill nan didapek an katiko maikuti organisasi kampus sarupo kemampuan untuak berkomunikasi di muko umum, beradaptasi jo lingkungan baru, dan saliang menghargoi pandapek urang lain. Selain itu awak akan punyo banyak pengalaman-pengalaman nan alun tantu didapek an dek sado urang.


Ambo tamasuak nan suko ikuik undian-undian nan diadokan di Instagram. Sampai-sampai kawan ambo alah maagiah gelar ambo sabagai ratu undian karano satiok ado undian apo se pasti ambo ikuik. Banyak nan mandukuang tapi banyak lo nan mancimeeh. Nan bagian manimeeh ko kadang nan mambuek ambo maraso sadiah-sasadiahnyo. Ado nan mangecek an ambo bodoh nio se disuruah-suruah melakukan hal-hal nan jadi persyaratan undian, nan manggaduah dan manyarok karano ambo acok manandoi kawan-kawan di postingan, bahkan ado lo nan mangecek an apo nan ambo perjuangkan ko samo jo mengemis dan maradak. Kini di saat ambo mamanangkan undian jalan-jalan ka Korea Selatan baru takajuik. Ambo buek mangango kalian sadonyo nan acok manimeeh ambo.


Amou Haji, warga Iran, mampunyoi kisah nan lakuah samaso hiduiknyo. Inyo indak manadi labiah dari 60 tahun. Amour Haji akhirnyo mandapek an gala sabagai"jantan nan paliang lakuah di dunia" dan alah tutuik usia di umua 94 tahun pado 23 Oktober 2022. Amou haji atau Paman Haji maningga di nagari ketek banamo Dejgah, di wilayah salatan Provinsi Fars, Iran. Manuruik sajumlah laporan, pria tasabuik indak pernah mandi salamo labiah dari 6o tahun kabalakang. Warga sakitar mambarikan alasannyo. Manuruik warga sakitar, inyo mangalami kamunduruan emosional di maso mudo hinggo manolah bujuak an untuak mambarasiahan badan. Sabagai nan indak pernah mancaliaknyo, bisa dibayangkan sabarapo lakuah nyo Amou Haji.


Banyak urang nan batanyo ka ambo caro supayo bisa masuak PTN. Caronyo nan pertamo adolah bausaho samaksimal mungkin. Jan pantang menyerah. Kalau ado nan mancimeeh rajin bana atau terlalu ambis acuahan se karano hasilnyo beko awak nan ka marasoan. Kaduo, ikuik bimbingan belajar sahinggo waktu untuak baraja labiah disiplin dan terjadwal karna kalau baraja surang kadang-kadang mangantuak, maleh, manunda-nunda, akhirnyo malah ndak jadi baraja. Katigo, acok ikuik ujian-ujian simulasi nan diadoakan dek bimbel. Dari situ kalian akan dapek gambaran sampai ma kemampuan dan bara lai usaho kalian untuak bisa mancapai target. Terakhir, harus konsisten, badoa kapado Allah, dan berserah diri.


Ambo sabana malu kareno dicaliak bantuak urang kanai cigok kareno mamakai baju kawan. Jadi ambo ko nio pai tapi indak ado do baju nan ancak untuak dipakai. Rancano ambo memang nio maminjam cuman malu se mangecek an minjam ka kawan ambo ko. Kareno kawan ambo ko sadang di lua, ambo pakai se baju kawan ambo ko. Kiro e pas ambo pai jalan tu bapas-pas an juo jo kawan ambo ko. Tacigok lah ambo dek kawan ambo ko. Malu bana ambo kareno inyo langsuang batanyo baju nan ambo pakai. Saharusnyo ambo bisa maminjam sacaro sopan, siap tu danga tapi jan mamakso, saharusnyo gunoan sacaro elok, dibaliak an dan maucap tarimo kasiah. Saharusnyo ambo malakuan langkah itu sebagai kawan yang elok.


Andi nan sadang barmain voli jo semangat tibo-tibo datang bola nan mangharuihkannyo untuak bargerak labiah capek ka samping sahinggo inyo nan saat itu barado cukup jauh dari posisinyo mambuek  inyo terpaksa untuak manggunakan kaki agar bola voli tasabuik indak jatuh ka lapangan. Saat inyo melebarkan kaki untuak mangambil bola tasabuik tibo-tibo ado suaro celana nan sobek. Mandanga itu Andi langsung mameriksa celananyo dan benar sajo katiko inyo mancaliak kawan-kawannyo nan sadang barado di depan mereka sadang galak terbahak-bahak karano kejadian tasabuik. Satelah mancaliak reaksi kawan-kawannyo inyo kambali mameriksa keadaan celananyo nan tanyato alah robek cukup gadang sahinggo mamperlihatkan  celana pandek nan sadang inyo pakai. Kejadian tasabuik  mambuek Andi langsung manyembunyikan mukanyo karano maraso malu atas kejadian tasabuik.


Pado umumnyo meludah mamang dilakukan untuak manghilangkan raso indak nyaman nan ado dalam muluik namun akan dianggap barbahaya jika sasaurang mamproduksi air liurnyo barlebihan sahinggo inyo akan acok meludah sambarangan.  kondisi tasabuik dikaranokan adanyo infeksi aktif di dalam muluik nan mambuat kelenjar ludah labiah banyak mamproduksi air liurnyo.  salain itu jugo karano adanyo konsumsi obat-obatan nan mambuat tubuh haruih mangeluarkan air liur untuak melawan raso indak nyamannyo. mako dari itu penting untuak manjago kesehatan bia terhindar dari panyakik  salah satunyo nan mambuat tubuh mamproduksi air liur barlebihan.  walaupun iko indak terlalu barbahaya tapi sangek mangganggu kegiatan sahari-hari karano ketidaknyamanan nan barasol dari muluik itu sangek manyebalkan.


Mancaliak urang nan alah manikah tantunyo nan ditunggu adolah kaba elok tantang momongan. Banyak nan manjadi manaka-naka beko anaknyo ka mirip apaknyo atau amaknyo. Usaho nan dilakuan indak lo main-main untuak manjawek kasado pertanyaan yang ditujuan ka anak daro marapulai nan baru salasai malangsunagkan barelak di kampuang. Padahal nan awak tau urusan rajaki alah ado nan maatur. Jaman kini malahan banyak nan indak tasask untuak nio mandapek an momongan, kalau keceknyo nikmati maso-maso nan indak digaduah dek tangih anak ketek di rumah. Kalau alah ado anak nan alah lahia di ateh rumah manjadi jadi kabahagiaan dibueknyo. Anak adolah tiitpan nan maha kuaso nan harus dijago jo sapanuah hati.


Hari ko adolah hari adiak ambo daftar ulang ka sakolah idamannyo. Ambo pun ikuik pai mangawanan adiak ambo karano amak jo abak ambo sadang dinas lua kota. Jadi, pas sadang di sakolah adiak ambo tu ambo basuo jo urang nan sangaik mirip jo kawan ambo katiko maso TK dulu. Ndak salah namo kawan ambo ko si Gina. Ruponyo pas ambo panggia nyo ndak manyauik-nyauik do. Malah nyo cuek se. Pas ambo dakek an ternyato urang tu ndak kawan ambo. Hanyo muko nyo se nan mirip. Akhirnyo ambo minta maaf ka urang tu. Untuang urang tu ndak berang karano ambo lah mamakiak-makiak ka arahnyo. Ndak tangguang malunyo ambo saat tu.


Baru 1 tahun ko ambo maraso sayang bana ka urang lain salain keluargo ambo. Baru itu juo ambo manjalin hubungan jo urang, padohal salamo ko ambo indak pernah suko jo urang. Kami manjalani hubungan layaknyo pasangan mudo lainnyo, nan beda kami baok santai se jadi ndak tarlalu yang harus batamu satiok hari. Dulu kami saling berkomitmen untuak saliang manjago perasaan masiang-masiang jadi ndak baa kalau indak batamu yang penting harus saling mamparcayoi. Kini sadonyo alah salasai dek gara-gara ambo mancurigai inyo sedemikian rupo. Ambo sampai berang jo inyo karena salah paham. Waktu itu ambo mancaliak inyo bajalan jo laki-laki, tanyato ambo salah paham laki-laki tu adolah urang yang inyo tolong karena alah inyo lantak ndak sangajo.


Ado yang gali rasonyo katika mancaliak kecoa? Ambo adalah urang yang demikian. Katika mancaliak kecoa, yang ado di pikiran ambo hanyo lari. Padahal indak ka menyakiti gai kecoa tu do, tapi lah tantanam dalam utak ko bahwa kecoa adalah binatang yang beracun. Kecoa marupokan musuh utamo di rumah bagi banyak urang karano sulit dibasmi. Lah bakali-kali manyemprot kecoa jo cairan pengusir serangga, indak juo mati tu si kecoa. Indak hanyo mengganggu, kecoa dapek menyebarkan kuman pambaok penyekik yang dapek menimbulkan masalah kesehatan. Kecoa cenderung akan labiah banyak berkeliaran di rumah katiko musim hujan, katiko tu teror mulai tajadi. Ambo pasti indak akan bisa lalok, katiko mancaliak kecoa di kamar sabalum bisa mambunuahnyo. Raso takuik selalu membayangi, kalau-kalau beko kecoa masuak ka talingo kalau ambo talalok.


Sabagai urang gaek, hal nan paliang manyadiahan nan mungkin tajadi adalah kahilangan anak. Raso sadiahnyo mungkin ndak bisa dijalehan lai, bantuak dialog nan ado di drama korea Hi Bye Mama, “istri nan kahilangan suaminyo disabuik jando, anak nan kahilangan urang gaeknyo disabuik yatim. Tapi, indak ado sebutan untuak urang gaek nan kahilangan anaknyo, karno ndak ado nan bisa mambayangan baa mangerikan perasaan mereka saat itu”. Maningganyo seorang anak adopah hal nan paliang traumatis bagi kehidupan urang tuo. Manuruik Deborah Carr, ketua deparatemen sosiologi di Universitas Boston manyabuikan kamatian seorang anak dianggap sabagai satu-satunyo panyabab stress paliang buruak nan bisa dialami seseorang.


Fobia atau phobia adolah katakuikan yang taruih manaruih, bakalabiahan, indak realistis tahadok suatu objek, urang, hewan, aktifitas, atau situasi. Ergophobia marupokan salah satu fobia yang ado di dunia, yaitu phobia tahadok karajo dan atasan yang berang. Batamu jo urang lain dan takuik diberangan dek atasan marupakan babarapo contoh raso takuik yang dialami dek pandarito ergophobia. Fobia iko mungkin dialami dek siapapun, baiak yang penah bakarajo, yang alun penah bakarajo, dan juo pandarito kalainan mental saperti schizophrenia. Berbagai hal yang dapat menjadi penyebab ergophobia yaitu rasa takut tahadok panolakan, kalainan tidua atau stres, kajadian traumatis, kacamehan tahadok paforma, nervous disorder, hinggo depresi klinis. Bak itulah deskripsi urang yang punyo fobia tahadok karajo jo atasan atau ergophobia.


Ambiak lah hikmah dan palajaran dari carito Fajri ko. Fajri umua nyo masih tabilang mudo. Wakatu inyo tau divonis mangidap panyakik jantuang yobana mambuek fajri takajuik. Fajri terkadang manyasali pola hiduik nyo yang buruak salamo ko. Ado babarapo langkah nan diagiah fajri untuak awak supayo mancegah lemah jantuang. Patamo indak maminum alkohol, kaduo mamarikso tekanan darah jo gulo, kaduo mancukupi wakatu lalok awak, katigo mengendalian stres, taruih tu rajin lah untuak baolahraga dan mangonsumsi makanan yang sihaik untuak tubuh awak. Fajri juo kini sadang maelok an pola hiduik nyo dan maminum obat-obat an untuak maindari jantuang nyo supayi indak kumat lai. Tantulah jadinyo jantuang fajri indak sihaik bantuak dulu lai, tapi inyo bisa mancegah jantuang nyo supayo indak kumat.


Seharusnyo awak yang punyo hewan peliharaan takah kuciang di rumah tu harus labiah giat mambarasiahan rumah wak. Kotoran hewan tu bukan cuma dalam bantuak gadang dan ketek, tapi termasuk juo didalamnyo bulu kuciang. Bulu kuciang yang acok rontok di kasua, kursi dan karpet bisa menjadi kotoran yang mangganggu bana. Bagi kawan-kawan yang tibo karumah pasti meraso ndak nyaman jo bulu kuciang yang acok tabang dan nempel di baju. Untuak itu, bagi para petlovers, sebaiknyo labiah mamparhatikan hal tersebut. Selain karno alasan kenyamanan, bulu kuciang bisa juo mempengaruhi kesehatan. Dapek mambuek iduang gata dan alergi. Mambuek mato pariah dan badan gata-gata.


Peer-to-peer (P2P) lending manwarkan kamudahan dalam parsyaratan pinjaman. Namun kamudahan ko tarnyato bisa mambuek utang manggunuang bisa kalap mato. Hal ko dialami dek Engineer Telekomunikasi Peng jieze. Inyo mamiliki hobi gonta-ganti smartphone baru dan sapatu kets maha. Manuruiknyo hobi nan dijalankannyo indaklah babahayo. Untuak mambiayai hobinyo awalnyo inyo maminjam 300 yuan atau sataro 812 ribu ka salah satu fintech lending di Chino. Kamudahan mainjam, cukuik jo ponsel, jadi alasan inyo maminjam ka fintech. Akhirnyo inyo kacanduan dan maminjam 20 fintech. Utangnyo manggunuang manjadi 100.000 yuan atau 201 juta. Tahun ko, masalah baru timbua. Pamarintah Chino manutuik ribuan fintech lending, sabagaian gadang nan ditutuik marupokan tampek inyo maminjam piti. Alhasil, inyo harus maminta urang tuonyo malunasi pinjaman lamo.


Tibo-tibo lamak se bos ko mangganti ambo untuak melakukan karajo nan lain di saat karajo nan lamo alah hampia salasai. Labiah takajuiknyo apo nan ambo buek tu bukan disalasaikan malah dirombak ulang alias di rubah tema nyo dek karyawan baru. Manuruik ambo, sabagai bos harusnyo kalau di posisi mode ko harus labiah tegas. Kalau alah awak picayokan pekerjaan tu ka surang urang bia an nyo manyalasaian tugasnyo tu labiah dulu. Kok masih panjang batas waktu pengerjaannyo tu jan bia kan urang lain maambiah alih karajonyo sahinggo beko akibaiknyo karajo nan sabananyo hampia salasai satangah baulang lo dari awal. Kok dapek jan langsuang ganti mangganti se. Lakukan revisi sahinggo urang nan basangkuik an tu bisa mamelok an karajonyo.


Salain takajuik kena prank tapi awak kesal jo pasti karena karajo kawan awak yang mambuek jantuang naiak turun. Tibo se ado kado diateh meja ambo, ambo kiro itu adolah sabuah kado yang sabananyo. Pas ambo bukak takajuik bana ambo isinyo adolah hewan nan sadoalah ambo indak suko dan mambuek ambo takajuik bana sampai manjariak. Kadonyo ko bantuak nyo dari lua ancak, warno pink, indak gadang dan indak jo ketek kotak nyo, caro mambukanyo ditakan. Isi dalam nyo nan mambuek takajuik karena ado kecoa, ular, mancik dan binantang-binantang ketek. Walaupun itu mainan tapi sakileh memang mirip bana jo aslinyo, sabanalah prank kawan ambo ko.


Parundungan bisa manjadi pengalaman nan menyedihkan bagi seseorang. Perundungan ko bisa bantuaknyo perundungan verbal, fisik, atau psikologi/mental. Korban bully akan mangalami sajumlah gangguan psikologis. Manuruik penelitian, korban perundungan ko diketahui mangalami gejala depresi, cameh, serta pikiran untuak bunuah diri. Dalam kehidupan sosial korban ko suko maraso sensitif, emosi nan maluap-luap, mahindari interaksi sosial, bahkan ndak mampu barinteraksi jo ligungan soasialnyo lai. Salain itu, lai lo nan maraso fisik nyo terganggu karno perundungan, korban bis mraso sakik kapalo, sakik paruik, tagang otot, ndak bisa lalok, dan msaraso ndak nyaman kalau ado di lingkungan sosial. Dampak dari perundungan ko yo bana banyak dan parah, jadi pelah untuak urang-urang di lua sinan jan sampai marundung urang lain.


Faktor resiko nan dapek maningkek an potensi sanak mangalami sarangan panik atau mamiliki gangguan panik bantuak riwayat kesehatan kaluarga nan bakaitan jo serangan atau gangguan panik. Stress barek akibat masalah tatantu dalam iduik bantuak anggota kaluarga mangalami panyakik serius atau meninggal dunia. Parubahn gadang dalam hiduik, bantuak pacaraian atau batambahnyo momongan. Kabiasaan marokok atau talalu banyak mangonsumsi kafein dan kenangan buruak maso lampau. Jikok indak capek mandapek an pananganan panick attack bisa mamangaruhi babagai aspek dalam kahidupan. Sasusah mangalami serangan panik, sanak mungkin ka tkuik dan cameh akan timbua sarangan-sarangan nan samo di kamudian hari. Raso takuik dan risau nan balabihan akhirnyo akan manganggu dan mangacaukan kualitas hiduik sanak.


Saurang batino baumua 22 tahun asal Shangdong Timur bamasalah pulo jo fintech lending. Kamudahan nan ditawaran pinjaman online ko mambuek barutang hinggo 200.000 yuan atau sakitar 262 juta. Tumpuak an utang nan dipakai mambayia sewa dan babalanjo. Tumpuak an utang ko mambueknyo malu sahinggo barancano bunuah diri. "Raso malu dan turunnyo motivasi alah mangakhiri hiduik." jalehnyo. Chen Baihua, laki-laki baumua 25 tahun dari timur provinsi Zhejiang alah bautang 130.000 yuan atau sakitar 262 juta. Inyo malunasi utang ko jo maminta bantuan kapado urang tuo. Pangalaman ko manyababkan inyo 'trauma' maminjam dan harus manalan pil pahik karano kredit ratingnyo buruak, nan mambueknyo kian sulik maminjam ka lambago kauangan.


Tradisi maagiahan hadiah barupo coklat, bungo, perhiasan adolah hal nan lumrah dilakukan katiko hari Valentine atau dikenal sabagai hari kasiah sayang. Hari dimaa kasih syang ditunjuakkan dalam bantuak hadiah sahinggo pasangan atau urang nan disayang dapek marasoan kasih sayang pasangannyo sacaro langsuang. Tradisi iko alah banyak dilaksanakan samo anak mudo di babagai balahan dunia tamasuak di Indonesia. Sabanyo hal mamabarikan hadiah sabagai bantuak kasiah sayang iko dapek dilakukan di hari apopun. Karano tentu sajo kasiah sayang adolah hal nan dirasoan satiok hari. Sahinggo mambari hadiah barupo coklat ataupun buket bungo ndak haruih manunggu hari Valentine. Namun hari Valentine adolah hari serentak sado urang untuak manunjuakkan bantuak kasih sayangnyo sacaro langsuang.


Wak pasti pernah dikecewkan jo urang. Rasonyo pasti sakik, sadiah, berang, dan maraso ndak pucayo lai jo urang nan alah mangecewakan urang lain. Samo hal nyo kalau wak mangecewakan urang lain, urang tu akan maraso hal yang sami jo nan wak rasoan saat dikecewakan. Makaonyo jan pernah sakalipun mangecewakan perasaan urang lain, apolai urang nan awak sayangi. Walaupun kito barusaho marubah sikap jo parilaku di muko sado urang, tapi sadomyo akan sia-sia se. Perasaan nan alah dikecewakan ndak daoek baliak ka samulo. Dek itu barusaho kareh lah untuak ndak mangeewakn keluarga, kawan, atau pasangan, agiahlah dan tunjuakan kesetiaan dan kepercayaan untuak urang nan awak sayangi.


Caro kalau awak di kaja dek hewan nan awak takuikan adolah jo balari sakancang kancangnyo. Iyo iko nan awak biaso lakuan. Tapi ado pulo caro lain kalau saandainyo awak indak mamungkinkan untuak balari. Takah kondisinyo binatang tu labiah kancang pulo larinyo dariado awak mako awak indak mungkin bapacu lari samo binatang tu do kan. Nah awak bisa bapura pura bagak jo maangkek tangan awak bantuak ka marauang atau awak bisa manatap mato binatang tu supayo nyo bapikia awak labiah bagak dan indak ado takuik takuiknyo. Sahinggo nyo bisa lari labiah dulu dan indak jadi manyarang awak do. Jadilah awak bisa salamek dek inyo.


Manuruik ambo, kalau di WC umum tu harus di agiah tandonyo. Nan ma untuak laki-laki dan nan ma untuak padusi. Jan sampai binguang lo urang dek nyo. Mode ambo wakatu tu malu bana ambo sakaligus takajuik di bueknyo. Pas masuak ka dalam kamar mandi tu ruponyo isinyo laki-laki se di dalamnyo. Tu pas kalua dari kamar mandi tu baru lah tibo-tibo ado apak-apak nan ma agiah tau basonyo WC padusi jo mushola padusi di sauang bagian balakang. Alah malu ambo baru nyo agiah tau dek apaknyo. Ruponyo memang restoran ko baru buka jadi alun ado di buek tando kamar mandi laki-laki jo padusi nyo.


Katiko SMA ambo pernah malakukan kasalahan nan mambuek guru-guru ambo sangaik berang kapado ambo. Kasalahan itu ambo lakukan katiko ambo duduak di kelas 3 SMA. Waktu itu ambo sadang maikuti kagiatan perkemahan sabtu minggu di sakolah ambo. Lalu di hari minggu pagi, ambo harus maikuti lomba futsal antar SMA nan diadokan dek salah satu SMA negeri terkenal di Jakarta Pusat. Sabananyo ambo lah dilarang untuak ikuik kagiatan ekskul karano lah dakek jo waktu UN. Namun, ambo tetap nekat dan ambo pun mamiliah cabut perkemahan. Akhianyo katiko ambo baliak ka sakolah ambo kanai berang dek guru-guru ambo. Ambo maraso katakutan katiko itu dan akhianyo ambo mambuek parjanjian untuak indak ikuik ekskul baliak.


Bancano alam adolah kuaso tuhan, jadi awak indak bisa sabana mampakirokan baa dan kapan datangnyo. Pancegahanlah sabananyo yang paralu awak lakuan, bak itu juo di daerah reza. Tibo-tibo se tajadi longsor, sadoalah urang takuik bana, kareno reruntuhan longsor tu bagitu capek. Ado urang nan salamaik dan ado juo yang masiah di dalam rumah. Longsor memang manakuik an, awak bisa kahilangan rumah dan urang nan disayang kalau talambek kalau dari reruntuhan longsor. Reza salah satu warga yang bahasial lolos, keceknyo bantuak rumah inyo kini alah rato dek tanah, panuah dek raruntuhan longsor, tajadinyo sacaro tibo-tibo. Sampai saaik ditanyo pun inyo masiah takajuik dan takuik.


Takajuik dan berang bana ambo karena anak surang manokok ambo walaupun indak sakik bana. Awalnyo ambo mamberangan inyo karena inyo bacakak jo kawan nyo. Kecek amak kawan yang bacakak jo inyo, anak ambo ko yang salah. Sampai dirumah ambo berangan anak ambo ko, mangaku lah lai manga tadi sampai bacakak jo inyo. anak ambo ko alah mangecek inyo indak salah, mungkin refleks se inyo manokok kapalo ambo karena ditanyoan taruih. Tanyato kecek kawan nyo yang mancaliak urang tu bacakak, anak ambo indak salah. Jadi, minta maaf lah ambo ka inyo, siap tu ambo danga carito dari inyo, ambo ajaan jo inyo untuak tegas dan jan mambaleh. Untuang se inyo nio mandanga, wajar juo inyo kesal jo ambo tapi alah terlanjur berang di tokok.


Divonis mandarito panyakik kareh adolah salah satu sakik hati tagadang. Sasaurang nan tajangkik panyakik kareh hendaklah sacapeknyo untuak ka rumah sakik agar dapek ditangani sacaro capek sahinggo perkembangan dari panyakik tasabuik dapek tahenti atau manghilang. Mampacayoi dokter dalam manangani panyakik tasabuik adolah hal nan bisa dilakukan. Ado sabagian urang nan indak marujuak ka rumah sakik untuak barubek karano babagai alasan tamasuak maremehkan panyakik sahinggo bapikia dengan marawek di rumah pun dapek manyegehan panyakik tasabuik. Padahal sabananyo untuak panyakik nan alah tagolong barek mambutuahkan medis profesional untuak mananganinyo. Jadi, katiko mandarito panyakik kareh jan sampai didiamkan bagitu sajo, harus ditangani sacaro profesional sahinggo para dokter dapek mananganinyo sacapeknyo.


Kebanyakan urang takuik jo jajok mancaliak darah. Darah nan dijajok an biasonyo adolah darah nan kental jo amih. Darah nan amih mungkin disabek an dek gara-gara makan nan indak rancak jo ulah lalok nan indak taratur. Darah nan paliang amih adolah darah nan alah bamalam. Sahinggo darah tu mambusuak. Salain itu, darah nan amih biasonyo adolah darah padusi nan sadang datang bulan. Karano darah nan dikaluannyo adolah darah kumuah. Makanan nan indak rancak, akan tambah mambuek darah datang bulan samakin baun amih. Darah datang bulan harus dibasuah atau dibuang paling saketek duo kali sahari. Supayo baun amih nyo indak mengganggu hiduang jo panciuman urang lain.


Manghadapi perpisahan indak pernah gampang. Bapisah jo urang nan disayang adolah hal nan paliang indak dinio katiko awak hiduik. Untuak dapek ikhlas samo keadaan pun mamarluan waktu nan indak sabanta. Sabagi manusia nan paralu malanjuikan hiduik awak harus malakukan hal-hal nan baguno untuak dapek bangkit dari kesedihan. Ado tips nan dapek dicobo agar capek bangkik dari kesedihan karano perpisahan yaitu marelakan apo nan alah pai, dan badamai samo ketidaknyamanan. Lalu, mangendalikan raso berang atas kejadian nan alah tajadi. Katiko raso berang manghampiri mako dapek malakukan hal nan dikiro dapek manyanangkan hati untuak manghilangkan emosi nan sadang dirasoan sahinggo suasana hati nan rancak dapek manghampiri.


Sebagai kawan awak harus juo manjago sikap untuak indak manyakiti perasaan kawan atau urang lain. Ado ciek carito tentang kasus prank yang viral bana kini. Banyak urang dek maraknyo video-video prank di sosial media jadi maikuik an juo apo yang inyo caliak. Fatma dulu pernah di prank dek kawan nyo, pas itu inyo sadang mandi.  Baju nan inyo gantuang di kamar mandi tu diambiak dek kawannyo. Padohal inyo sadang taburu-buru. Alah manjariak-jariak si fatma ko tapi alun jo dibaliak an oleh kawannyo dan mambuek fatma manangih sesegukan. Kecek kawannyo tadi ngeprank supayo sero se bantuaknyo. Manuruik fatma hal itu adolah hal yang salah karena awak ndak tau apo nan tajadi katiko sadang ngeprank urang.


Mangecek-ngecek pakaro jajok ko nan takana tantunyo makanan nan alah basi atau busuak. Kok dikana-kana bana apolo lah sabananyo jajok ko? Jajok ko iolah raso nan taraso katiko awak mancaliak atau mambaun sasuatu nan mambuek muak. Sadari ketek awak dak baraja apo jajok ko, tapi lah tibo-tibo se timbua katiko awak mancaliak hal nan indak awak suko. Dalam buku nan bajudul "Yuck!: The Nature and Moral Significance of Disgust", asisten propesor jurusan filosofi di Purdue University, Daniel Kelly, baliau manyabuian basonyo raso jajok ko ndak lo sakadar parasaan diri awak do, tapi patando basonyo awak sadang masoan emosi didalam diri awak.


Awak urang ndonesia ko memang sangaik manjunjuang tinggi nilai kesopanan. Mako dari itu awak harus selalu maikuti apo nan jadi nilai-nilai kesopanan dan mahindari sesuatu nan dianggap ndak sopan dan ndak baradaik bagi masyarakaik Indonesia. Alah manjadi suatu hal nan biaso lo katiko awak malakukan sesuatu nan ndak sasuai jo nilai kesopanan akan dihujat dan di cacek dek urang. Contohnyo se ambo nan kanai berang karano ndak sangajo malapehan kantuik di muko urang rami. Padohal ndak sangajo. Iko lah penyebabnyo kalau di rumah ambo acok malapehan kantuik sembarangan. Mako dari itu kebiasa an nan ndak elok tu ndak buliah di padi a an. Beko manjadi kebiasa an.


TOEFL atau Test of English as a Foreign Languange adolah salah ciek tes kemampuan bahasa inggris untuak para pangguno bahaso tasabuik di saluruah dunia. Biasonyo, tes iko adolah sabagai salah ciek syaraik nan harus sanak panuahi untuak babagai keperluan. Ado nan manjadian TOEFL syaraik untuak malanjuikkan pendidikan ka janjangn nan labiah tinggi, masuak ka perusahaan, dan masih banyak lai. Ikolah nan mambuek seseorang jikok lulus tes atau nilai hasil tesnyo malewati angko tatantu akan marasoan sanang dan bahagia. Tes TOEFL ko ado banyak jenisnyo. Ado TOEFL paper-based test (PBT) nan paliang terkenal dan paliang banyak disalanggaroan di banyak institusi pendidikan, lembaga khursus atau lambago khusus bahaso di Indonesia. Ado pulo TOEFL internet-based test nan marupokan salah ciek jenis tes paliang baru. Tes nyo disalanggaroan lewat komputer nan tahubuang ka internet. Nan katigo adolah TOEFL computer-based test. Jenis tes nan ciek ko alah mulai digantian dek TOEFL IBT. Nan terakhir ado TOEFL Institutional Testing Porgram (ITP). Tes TOEFL nan ciek ko lumayan banyak digunoan di negara Asia, tamasuak Indonesia. Tapi sayangnyo tes nan ciek ko indak diakuik dek internasional, dikaranokan tesnyo nan tamasuak labiah mudah dibandiangkan nan lain.


Dibulan Maret tahun 2021, Siska pai ka daerah ibukota barencana untuak manghadiri pernikahan kawannyo katiko SMP. Dihari itu, Siska manghadiri undangan samo jo pasangannyo. Sadang asik Siska makan, ado urang nan sadang maota santai di meja sabalah. Siska nan mulai penasaran jo suaro urang sabalah langsuang manoleh kasampiang. Batapo takajuiknyo kalau urang disabalah Siska kini adolah penyanyi favorite nyo dari masa sakolah. Siska nan indak bisa manahan raso sanang jo gugupnyo langsuang manyudahan makan dan langsuang manghampiri penyanyi idolanyo itu. Siska langsuang maungkapan raso sanangnyo katiko basuo, sambia mangecekan inyo tetap setia manunggu karyanyo salanjuiknyo. Indak lupo Siska maminta foto sabalum inyo pai


Kelulusan adolah hal nan paliang ditunggu oleh sado urang nan alah bajuang mandapekannyo. Ikuik serta dalam hari acara marayoan pencapaian tasabauik adolah salah satu caro untuak mambari dukungan. Marayoan hari kelulusan samo urang tadakek. Mambari hadiah sabagai bantuak ucapan salamek ateh kelulusan pun adolah caro nan biaso dimanfaatkan untuak manyotoan kalau awak ikuik sanang samo kalulusan tasabuik. Hadiah nan biaso diagiah sabagai bantuak salamek kelulusan yaitu buket bungo ataupun hadiah lain. Maagiah kejutan untuak marayoan kelulusan pun dapek dilakukan. Mako dari itu, janganlah basikap acuh katiko ado urang tadakek sadang mancapai pendidikannyo karano itu pun dapek dianggap sabagai bantuak dukungan kapadomyo.


Caritonyo pagi ko ambo disuruah jo senior ambo untuak mangarajoan tugas untuak mandesain logo. Logo itu beko digunoan untuak manganalan acara nan nio organisasi kami buek. Ambo tinggal sabanta laptop yang diagiah senior ambo untuak mandesain karena nio mambali cemilan. Katiko pulang dari mambali cemilan, tibonyo alah diambiak se karajoan ambo dek urang. Memang senior ambo ko banyak disukoi jo padusi di organisasi ko, tapi memang labiah dakek ka ambo soalnyo inyo tau baa karajo ambo. Beranglah ambo, karena alah satangah jalan ide logo nyo pun alah ado. Tibo-tibo ss diambiak karajoan yang diagiah senior tadi dek kawan ambo, ambo raso inyo cari parhatian se.


katiko manjalani latihan  Pramuka di sakolanyo Lisa maraso kawan-kawannyo manghindari untuak barinteraksi sacaro dakek dengannyo. Mandapek Perlakuan nan barbeda di hari biaso mambuek Lisa bartanyo kapado kawan-kawannyo  alasan mangapa mereka manghindari Lisa seharian iko. Satalah diberitahu alasannyo bahwa Lisa  mamiliki baun badan nan cukuik manyengat karano karingek nan dihasilkan saat latihan pramuka tasabuik cukuik banyak sahinggo mereka manjaga jarak dari Lisa. Mandanga alasan nan diberikan oleh kawan-kawannyo itu mambuek Lisa sangek malu. Inyo pun manuju ka kamar mandi untuak mambersihkan dirinyo sebentar dari karingek nan mambasahi tubuhnyo. Lisa maraso sangek malu bana untuak bargabung kambali ka pelatihan pramuka saat itu karano acaro selanjutnyo mamerlukan interaksi sacaro dakek jo kawan-kawannyo nan lain.


Kartika baru sajo mambali sabuah oto. Oto nan dibali dek Kartika adolah oto jaz. Kartika mambali oto itu satalah manabuang salamo kurang labiah 2 tahun. Kartika manabuang salamo 2 tahun dari hasil karajonyo. Satiok bulan Kartika manyisiahkan 10 persen dari gajinyo. Akhianyo salamo 2 tahun tabali juo oto nan lah diimpikannyo samanjak kuliah dulu. Kartika maraso sangaik sanang satalah mambali oto tu. Inyo maraso sanang karano impiannyo untuak mampunyoi oto dapek tawujud. Apolai oto nan barhasil dibalinyo adolah oto jaz nan sangaik diimpikannyo. Ditambah lai Kartika mambali oto jo pitih nan dihasilkannyo surang. Hal itu tantunyo mambuek Kartika maraso bangga dan sanang.


Manuruik pandapek ambo sasanang-sanang apopun mandapek hadiah jan sampai lupo awak barado dima. Saroman nan tajadi di salah satu restoran tampek ambo makan siang patang. Sangkiang takajuiknyo diagiah hadiah dek pacarnyo padusi ko makiak-makiak kasanangan. Saran ambo jan sampai awak manggaduah dan mambuek risih urang dengan apo nan awak lakukan apolai di tampek umum. Sayang bana rasonyo mancaliak anak mudo bapaluak-paluak seakan-akan ndak ado urang samo sakali di antaro urang baduo tu. Memang itu hak nyo untuak sanang tapi jan talampau balabiahan soalnyo awak barado di nagari nan punyo tata kerama dan sangat kental jo ajaran agama. Bukan julid tapi kok saliang maingek an satu samo lain tu hal biaso. Apolai iko untuak kenyamanan basamo.


Lisa merupakan salah satu anggota OSIS di sekolahnyo. Saat itu ado acara turnamen nan mengharuihkannyo melaksanakan acara sampai sore hari. Seharuihnyo jam 06.00 sore adolah penutupan dan acara selesai. Namun karano inyo anggota OSIS mako inyo akan lebih talambek pulang dikaranokan menyusun kembali bangku-bangku nan alah dikaluakannyo. Adzan maghrib pun bakumandang namun Lisa tetap sibuk mengurus perlengkapon nan alum selesai. Karano saat itu Lisa sadang menstruasi mako inyo indak mengikuti kawan-kawannyo pai ka mushola sekolah untuak menunaikan kewajibannyo. Tinggallah Lisa surangi di ruangan OSIS. Sambia mamainkan hp-nyo Lisa marasokan ado urang nan mengetuk pintu ruangan tasabuik. saat itu Lisa hanyo mengiro kalau ado anggota lain nan mengetuk pintunyo. Namun ketiko inyo mancaliak kalua indak ado siapo-siapo. Karano hari alah mulai kalam, Lisa pun masuk ka ruangan dengan tetap membuka pintu. Namun alangkah kagetnyo inyo mancaliak ado urang nan memakai seragam sekolah namun dengan kepala nan badarah di muko kaca. Mancaliak itu Lisa langsuang katakuikan dan menyembunyikan dirinyo di bawah meja.


Hari Rabu patang ambo pai mancari baju baru untuak dibali. Ambo baniek untuak mancari toko baju nan alun pernah ambo kunjuangi sabalunnyo. Ambo kaliliang-kaliliang kota untuak mancaliak toko-toko baju nan baru bukak. Ado toko nan alun pernah ambo datangi dan dari lua nampaknyo rancak baju-bajunyo. Akhirnyo ambo singgah ka sinan untuak mancaliak-caliak dulu. Satalah puta-puta toko dan mancaliak baju-bajunyo ambo nampak baju nan ambo suko dan mamutuihan untuak mambalinyo. Waktu pai ka kasir ambo takajuik urang nan manjago kasirnyo mamanggia namo ambo. Kironyo inyo itu kawan ambo nan pernah samo SMP jo ambo. Alah lamo ambo nan sobok jo inyo, kironyo toko baju nan baru dibukak ko punyo inyo.


Rohan acok pai ka hanggar untuak maliek apaknyo duduak di kokpit dan mambaok panumpang ka langik. di balakang, Rohan ketek mambuek pulo kaputusan diam-diam di dalam hatinyo. Inyo mamutuskan untuak mangikuik an jajak apaknyo dan manjadi pilot katiko inyo gadang. Sampai suatu hari, guru TK ROhan maminta murid-murid sakelasnyo untuak babicaro di ateh panggunag ciek ciek dan babagi jo sado urang tantang karir nan ingin dikaja di maso depan. Bagitu Rohan naiak ka ateh pangguang, inyo bakato jo percayo diri "Halo, sadonyo, ambo kapten Rohan. ambo nio manjadi saurang pilot, ambo ingin manabangkan pesawat!". Namun, di lua dugaan kawan-kawn sakelasnyo galak tabahak-bahak katiko mandangaan dan sado urang manggalak an karano inyo indak akan bisa mawujudkan mimpinyo.


Lisa marupokan padusi nan suka manunjukkan barang nan inyo punyo. Inyo senang sakali manunjukkan barang-barang mewah serta mamamerkan kapado kawan-kawannyo. Namun saat itu,  katiko kawan-kawannyo nio mamberikan kejutan sahinggo mereka pai ka rumah Lisa tibo-tibo sajo mereka diam karano mandanga seseurang nan barteriak agar keluarga Lisa segera melunasi hutangnyo. Kawan-kawan Lisa manonyakan kapado Lisa apa maksud urang tasabuik pai ka rumahnyo dan manogih hutang. Mandanga itu bisa langsung barhasil malu karano inyo acok kali mamamerkan barang mewah namun faktanyo keluarganyo terlilit hutan nan sangek gadang. Sahinggo Lisa manyuruh kawan-kawannyo untuak baliak ka rumah masing-masing karano bisa maraso indak punyo muka untuak manghadapi kawan-kawannyo lai.


ado beberapa cara nan dapek dilakuan agar makhluk halus indak manampakkan dirinyo dan mangganggu keberadaan manusia. Partamo,  manghindari pergi ka tampek nan takenal angker atau alah lama indak barpenghuni karano biasonyo makhluk halus barsarang di tampek tasabuik  namun indak manutup kemungkinan pula bahwa makhluk halus juga banyak di tampek nan ramai dan sering dikunjungi. Kaduo,  selalu Meminta perlindungan kapado Tuhan Yang Maha Esa agar indak diganggu oleh makhluk lain tasabuik. Katigo,  barsikap sopan di mapun dan manghormati keberadaan makhluk halus tasabuik karano Tuhan Yang Maha Esa juga mangatakan bahwa manusia hidup bardampingan jo makhluk lainnyo takah jin dan setan. Kaampek,  indak melakuan  persembahan dan perjanjian apapun jo mereka karano itu adolah perbuekan nan sangek dilarang oleh Tuhan Yang Maha Esa.


Jadi hari ko saharusnyo mamakai seragam putiah-putiah di sakolah. Antah kama lah panganaambo malah pakai seragam batik. Kan batea-tea se namonyo tu. Nan labiah engaknyo adolah katiko sa angkot jo kawan satu sakolah malah ma anggap kawan ko nan salah pakai baju seragam. Padohal lah jaleh jaleh dari 3 urang nan samo sakolah tu cuma ambo nan mamakai baju batik tapi masih ndak sadar juo. Pas baru masuak gerbang sakolah baru sadar. Cuma awak nan balain seragamnyo. Marasai kanai galak an ambo saat itu. Kok di kecek an malu yo pasti malu. Tapi batapuang se masuak kak kelas lai. Sampai di kelas pun masih di galak an dek kawan sakelas. Nan malang bana hari ko.


Kalau di kantua pasti mampunyoi atasan. Babarapo kali kanai berang dek atasan akan mambuek takuik dan mancari aka untuak dapek mangatasainyo. Tapi raso cameh jo takuik nan bakalabiahan tantunyo ado sabab dan payababnyo. Kalau manghadapi masalah jo atasan atau malakukan suatu kesalahan, langsuang diam, indak bapikia, inda maagiah komentar dari sado situasi nan dialami makonyo akan timbua raso cameh, takuik jo panik. Satiok urang mampunyoi kamampuan untuak manyalasaian pamasalahannyo, sabab memang pado dasarnyo urang mangatahui jawaban dari apo nan dialami dan dirasokan. Mancari dan mampasiapan jalan kalua dan mamikian hal-hal nan bisa tajadi kamuko nyo dan indak panik adolah persiapan mantap manghadapi atasan.


Sacaro umum, barikuik adolah gejalas raso takuik nan acok dirasokan. Partamo, datak jantuang indak taratur atau taraso kancang. Kaduo, angok tapuituih-putuih. Katigo, capek bakaringek atau bakaringek nan balabiahan, tamasuak bakaringek angek jo dingin. Kaampek, sakik paruik, sakik kapalo, mabuak, pusiang atau pingsan, otot tagang, kadutan, atau manggaretek. Salanjuiknyo, gagok, indak bisa manggarik di tampek atau kalumpuahan samantaro, muluik kariang, kahilangan salero makan, indak bisa lalok dan tarakhir manangih. Gejala nan timbua yang timbua bisa babeda pado satiok urang karano respon nan dihasilkan pun indak salalu samo. Kalau ado urang atau awak surang nan mangalami gajalo tadi alangkah labiah elok untuak kalua dari suaso takuik tasabuik.


Dihari senin, Sinta nan marupokan anak tunggal dan kini hiduik samo urang gaeknyo disalah satu desa nan agak tapencil. Diperjalanan katiko baliak dari sakola, Sinta marasoan perasaan nan indak lamak. Perasaan nan sabalumnyo alum pernah inyo rasoan. Sampai akhianyo inyo tibo dirumah, bingung samo situasi nan kini sadang tajadi di muko rumahnyo. Urang nan rami bakumpua didalam dan dilua rumah. Mancaliak itu, Sinta langsuang balari kadalam rumah dan manamukan amaknyo sadang manangih histeris didampiang sasaurang nan tagaletak kaku dilapisi jo kain panjang. Kapalo nan ditutuik jo kain putiah transparan itu mambuek perasaan Sinta panik. Sinta nan mancubo mambuka kain nan manutuik muko urang tu langsuang shok mancaliak ayahnyo alah tiado. Sinta nan langsuang mamaluak mayat ayahnyo tu langsuang manangih kareh sambia manyuruh ayahnyo jago karano alum tarimo jo keadaan kini. Karano shok, Sinta langsuang pingsan sambia mamaluak ayahnyo tu.


Penyesalan nan balaruik-laruik akan mambaok dampak negatif bagi sasurang. Bahkan katiko sasaurang taruih laruik samo raso penyesalannyo dapek mambuek sulik untuak manamukan kebahagiaan baru karano satiok ado usaho untuak mancari kebahagiaan malah samakin tatariak ka masa-masa kalam sahinggo indak barani untuak bahagia. Salain sulik untuak bahagia, dampak tahadok kesehatan pun dapek taganggu. Panyakik takah serangan jantuang, depresi adolah contoh panyakik nan bisa manyerangnyo. Lalu, kahilangan harapan hiduik. Dampak iko mambuek sasaurang nan mampunyoi raso penyesalan nan balaruik iko maraso indak layak untuak hiduik bahkan kemungkinan taburuaknyo adolah mancubo bunuh diri. Lalu, sangek rentan mangalami stress karano menganggap sadonyo ka arah nan negatif. Dampak lain yaitu dapek malukoi urang lain baik itu dari perkataan nan kalua maupun tindakan.


Hari ko adolah hari pernikahan papa jo mama ambo. Genap sudah 25 tahun umua pernikahan urang tuo ambo. Satiok tanggal 5 Januari kami memang selalu marayoannyo. Alah jadi sabuah kebiasaan nan ndak bisa dilewatkan. Alhamdulillah dalam kesempatan kali ko kami bisa maadoan acara nan labiah gadang dari biasonyo karano kalau kecek urang hari jadi nan ka 25 ko disabuik-sabuik sabagai pernikahan perak. Kami maundang sanak saudara sadonyo dalam marayoan hari jadi orang tuo ambo. Semoga kaduo urang tuo ambo selalu manjadi pasangan nan romantis langgeng sahiduik sasarugo. Mudah-mudahan bisa maadoan acara nan sarupo untuak hari pernikahan ameh nan ka 50 tahun. Amiin.


Banyak akun-akun nan maadoan undian dan urang banyak jo yang ikuik untuak mandapek an hadiah tu. Contoh se wakatu ambo ikuik giveaway di instagram kan alah bara tahun, alah lamo juo lah. Ambo biaso se kalau alun dapek hadiah tu kareno itu untuang-untuangan juo jadi ambo badoa se bisa mandapek an hadiah tu. Banyak jo urang nan mangomenan buruk dan maupek katiko inyo alun mandapek an hadiah tu, padohal memang mode tu giveaway indak sadoalah urang yang diaagiah. Manuruik ambo katiko alun manang awak indak buliah maupek urang yang maadoan giveaway tu. Ambo pernah manang undian dan itu takajuik bana, ambo yakin itu tajadi kareno doa dan sabar ambo.


Ambo pernah marasoan baa rasonyo manjadi urang nan kanai tolak masuak ka perguruan tinggi yang di nio. Rasonyo awak manjadi urang nan paliang sadiah pado saaik itu. Awak marasoan sadiah dan kecewa itu wajar se karena itu hal nan lumrah dirasoan. Jan juo awak terlalu laruik dalam kubangan kasadiahan itu. Ambo yobana maajak kalian nan pernah diposisi ambo ko untuak bangkik lo baliak setelah marasoan sadiah yang bakapanjangan. Bangkik untuak manjadian pengalaman awak yang lalu indak taulang lai. Bausaho labiah kareh dan baraja dengan indak lupo baistirahat. Awak paralu juo marosoan nikmatnyo badoa jan tau mamporsir pikiran awak dengan hasil yang akan tajadi.


Hari ko adolah hari pernikahan ambo nan ka 30 tahun. Baru sabanta ko ambo ditelpon dek anak-anak. Sanang bana rasonyo basuo jo anak-anak sambia bagarah-garah dan galak takakah-kakah walaupun cuma lewat panggilan video. Ndak disangko-sangko anak-anak ambo ingek jo hari pernikahan ambo dan suami. Padohal alah abih gadang-gadang dan masiang-masiang alah punyo keluarga kecil. Ditambah nan paliang mambuek ambo terharu adolah anak-anak maagiah kami hadiah untuak pai umrah ka tanah suci. Ndak hanti-hantinyo ambo basyukur karano mamiliki anak-anak nan berbakti kapado kaduo urang tuonyo. Ndak hanti-hantinyo ambo maminta kapado tuhan supayo anak-anak diagiah kesehatan dan selalu dilimpahkan rezeki serta kebahagiaan dalam hiduinyo.


Ambo kahilangan baju nan nio ambo pakai kalua samo kawan-kawan ambo di sakolah. Alah dicari ka lemari ndak ado padohal itu nan cocok jo calano yang inyo pakai kalau dipaduan jadi ancak penampilan ambo. Ambo tanyoan ka amak ambo, keceknyo baju yang ma. Baju nan ado kancing ditangannyo, disatiok tangan tu ado motif bunga-bunga tapi bagian depan jo belakang baju tu polos, warno baju tu putiah dan bunganyo warno hitam. Untuang se amak ambo tau dima baju tu waktu ambo kecekan ciri-cirinyo. Akhirnyo ketemu juo barang nan ambo cari, jadi serasi bana kalau dipakai jalan baju ko kini. Amak ambo memang pandai bana mancari barang nan hilang.


Trypanophobia atau fobia jarum suntik iolah suatu kondisi katiko sasaorang mangalami takuik sacaro balabiahan saat akan disuntik. Paralu diingek bahwa sasaorang dengan tripanofobia indak salalu takikt dengan banda tajam lainnyo sarupo jarum atau peniti. Kondisi iko sacaro khusus hanyo manggambarkan katakutan sasaorang jo jarum suntik katiko akan malakukan atau manarimo palakuan medis. Meski tabilang umum, fobia jarum suntik indak bisa dianggap sabagai suatu hal nan sapele. Pasalnyo, saat sasaorang takuik jarum suntik, mereka mungkin akan mahindari pambarian vaksin sarupo nan tajadi waktu Covid-19 kamari nan maharuskan satiok urang nan alah cukuik umua untuak vaksin bahkan sampai tigo kali atau pambarian pangobatan lain nan manggunokan jarum.


Bagi sasaurang nan biasonyo  mambuang ludahnyo sambarangan ka barbagai tampek jugo dapek merugikan urang lain karano bisa sajo mereka indak sangajo  Terinjak atau manyentuhnyo sahinggo akan maraso indak nyaman dan bagitu jijik.  salain itu jugo air ludah nan dibuang akan mamiliki risiko tertular panyakik jika urang tasabuik mamiliki panyakik manular tatantu   nan mangandung patogen sahinggo urang lain nan  terkena oleh air liur tasabuik dapek tertular panyakik nan dideritanyo.  patogen iko dapek masuak ka dalam muluik, hidung ataupun mato sabagai media untuak  penyaluran panyakik.  barbagai panyakik takah virus flu,  pilek,  TBC dan lain sabagainyo adolah salah satu panyakik nan dapek ditularkan.  mako dari itu penting untuak melihat tampek dima akan mangeluarkan air ludah.


Randi paliang indak nio makan makanan yang alah kumuah. Apolai kalau indak layak di konsumsi lai. Sebagaian urang kan ado juo yang indak nio mubazir jadi makanan nan saharusnyo indak buliah dimakan lai masiah juo dimakan. Ciri-ciri makanan nan indak layak dikonsumsi ko, mamiliki baun yang indak lamak, berlendir, muncua jamua dan indak lamak lai. Jangankan mamakannyo randi se mancaliaknyo alah jajok. Soalnyo ado juo kawannyo yang mode tu makanan yang alah kumuah manuruik randi, masiah juo nio dimakan dek kawannyo. Satiok itu tajadi pasti randi malarang kawannyo tu kareno, indak elok juo untuak kasihaik an awak mamakan makanan mode tu.


Waktu tu ujian manyanyi di kelas. Ambo adolah salah satu murid nan terkenal dengan suaro ameh katiko banyanyi. Kalau sadang ujian nyanyi mode ko pasti giliran ambo selalu di tunggu-tunggu dek kawan-kawan. Giliran ambo pun tibo. Saat itu, ambo manyanyikan sabuah lagu dari Marshanda dengan judul lagu Kisah Sedih di Hari Minggu. Pas awal-awal manyanyi, suaro ambo tadanga mode biaso. Rancak, aluih, dan nyaman. Lah tibo di patangahan, katiko nada lagu agak tinggi tanpa ambo kiro suaro ambo maleo sahinggo nyo galak an dek kawan-kawan sakelas. Itu adolah pengalaman pertamo ambo nan sangaik mamalukan katiko sadang manyanyi nan ndak akan pernah ambo lupokan.


Masuak angin adalah salah satu diantaro hal hal nan bisa mabuek awak takantuik kantuik. Kantuik atau buang gas iolah hal nan normal. Namun, jikok talalu acok kantuik bisa mangganggu kanyamanan awak maupun urang lain. Ado babarapo panyebab acok takantuik nan bisa sajo awak alami, mulai dari mamakan makanan tatantu sampai kamungkinan adonyo panyakit pado saluran pancarnaan. Kantuik iolah gas nan ado didalam saluran pancarnaan nan dibuang keluar dari tubuh melalui anus dengan manghasilkan suara dan bau. umumnya terjadi katiko saluran cerna ko mahasilkan gas balabiah. Ado babarapo kondisi nan dapek manyababkan gas balebih di saluran pancarnaan, mulai dari manalan talalu banyak udaro katiko makan atau minum sampai talalu banyak mangonsumsi makanan tertentu.


Kota Bukiktinggi manarimo baliak penghargaan Adipura. Masyarakaik Bukittinggi patuik babangga, dikaranokan sajak 2016 sampai 2018 Bukittinggi dinobaikkan sabagai kota tabarasiah 3 tahun baturuik-turuik. Sabalum tahun 2016, terakhir Bukittinggi manarimo penghargaan adipura adolah 20 tahun sabalumnyo. Penghargaan adipura daolah supremasi paliang tinggi dibidang kebersihan. Penetapan Kota Bukittinggi sabagai paraiah anugerah adipura ko alah malalui proses nan sangaik panjang. Sabalumnyo tim panilai adipura aah mangarajoan sajumlah panilaian nan sangaik kataik, tamasuak jo malakuan paninjauan lapangan di Kota Bukittinggi. Penghargaan Adipura ko adolah bantuak karajosamo sadoalah pihak nan paduli jo konsisten manjago kebersihan dan kelestarian lingkungan. Sabagai wujuik kegembiraan ateh anugerah adipura ko, dilakuakn acara panyambuikan nan diawali dari jl. Jenderal Sudirman sampai ka lapangan kantin untuak dilakukan prosesi panyambuikkan basamo tokoh masyarakaik sabalum dilakukan kirab kaliliang kota dek pasukan kuniang nan untuak sataruihnyo beko akan dilatakan di kantua walikota.


Namonyo Sandrina, Sandrina dulu adolah urang nan jauah dari Tuhan-Nyo, katiko ado masalah bukannyo badoa, tapi Sandrina mamiliah untuak nangih atau ndak pai main jo kawan-kawan. Sandrina pun suko main kereta samo kawan laki-lakinyo, disaat tu sandrina alun pakai jilbab. Disaat tu Sandrina mulai bapikia, nyo harus berubah, nyo ndak mulai kayak tu tarui. Lambek-lambek Sandrina mulai makai jilbab samo baju longgar. Katiko bulan puaso, untuak patamo kalinyo Sandrina khatam quran. Untuak mampadalam ilmu agamanyo, Sandrina mulai ukuik kajian. Semenjak mulai untuak tobat Sandrina maraso banyak parubahan dari dirinyo. Biaso kalau ado masalah Cuma nangih, kini nyo doa, baok sholat, ngaji, Sandrna jadi labiah tanang dalam menghadapi masalah, dan nyo bapikia katiko kan babuek doso.


Katiko malakukan kasalahan dan akhianyo diberangan, adolah hal wajar jiko diri wak kamudian maraso basalah, hinggo muncua raso cameh, takuik, dan juo taibo hati. Parasaan itu justru elok dan bisa manjadi landasan sikap untuak barupayo manjadi pribadi yang labiah elok lai, sahinggo indak lai malakuan kasalahan sarupo dikamudian hari. Akan tatapi jiko parasaan cameh dan takuik itu muncua sacaro bakalabiahan, tanpo paham persis kasalahan apo yang alah wak buek ka urang lain atau sasuatu, itu patuik dipatanyoan. Salain dek krisis identitas diri, bisa jadi juo sifat mode tu muncua takaik dek sasuatu gangguan kajiwaan, misalnyo gangguan stess pasca trauma, gangguan depresi, gangguan kacamehan umum, skizofrenia paranoid, gangguan kepribadian ambang dan masih banyak lai.


Saaik hiduik surang tanpa urang nan wak kenal di dakek awak acok nyo wak maraso kesepian dek banyak mancaliak urang di sosial media. Sabuah studi nan diterbitkan oleh American Journal of Preventive Medicine manyabuikan kalau pengguna sosial media sananyo mambuek urang manjadi labiah maraso kesepian. Media sosial manciptoan kesan saolah-olah urang mambuek relasi jo urang lain di internet, tapi sananyo malah tabaliak. Dari buku Alone Together, psikolog Sherry Turkle bapandapek kalau adonyo hiperkonektivitas malalui sosial media nan mabuek seseorang manjadi asiang satu samo lain dalam kehidupan nyata. Raso sadiah hiduik surang malah tacipto dek hubungan palsu nan wak dapekan dari sosial media.


Di sakitar rumah ambo memang ado urang nan mamaliharo kambiang. Biasonyo indak babaun sampai ka rumah soalnyo lai lah indak dakek bana. Cuman memang satiok sore dek tuan nyo diajak makan rumput di dakek rumah ambo. Biasonyo lai indak baa soalnyo indak manggaduah atau mambuek kumuah kan. Tibonyo pas ado patang tu ambo kalua rumah ado kotoran kambiang. Ondeh ambo jajok jo kotoran kambiang pas mancaliak di muko rumah tu. Biasonyo lai elok-elok se kambiang tu nyo. Indak ado mambuek kumuah, indak tau kok bisa sampai ka muko rumah kambiang tu. Kambiangnyo mangaluan kotoran inyo lo tu, sabana jajok ambo mancaliaknyo.


Teknologi partanian ramah lingkuangan adolah teknologi nan indak marusak lingkuangan dan tetap manghasilkan produktivitas tinggi nan mangamukokan kaamanan pangan bagi masyarakat. Emisi gas Rumah Kaco nan manyababkan tajadinyo pamanasan global dan badampak langusang indak langusuang tahadap sistem partanian. Pamanasan global akan manyababkan parubahan iklim, parubaha pola curah hujan banjir dan kakariangan bageser polanyo pado gilirannyo marugikan usaho tani. Sacaro tioritis globab akibek taakumulasinyo emisi Gas Rumah Kaco bantuak karbondioksida (CO2) dan metana (NH4) di alngik nan dihasilkan dek babagai aktivitas manusia tamasuak aktivitas partanian sahinggo Gas Rumah Kaco nan naiak ka langik tahalang dan tapantul balaik ka bumi manyababkan angek nan dirasokan saluruah makhluk parmukaan bumi samakin tinggi.


Wakatu sadang nio Upacaro bendera di hari senin, ambo berang bana ka senior. Walaupun senior ambo ko laki-laki, indak takuik gai do. Jaleh bana inyo piliah kasih, apo nan inyo lakuan tu indal adil bana untuak ambo. Masak iyo urang nan ancak dibia an se lalu dek inyo, padohal urang tu samo se bantuak ambo samo-samo indak mamakai sepatu hitam. Padohal alah ambo kecek an sepatu hitam ambo ilang jadi tapakso mamakai sapatu ba list putiah. Banyak lah yang inyo kecek an ka ambo, indak manengganglah pokoknyo. Ambo alah mangecek alasan sajaleh-jaleh nyo padohal indak disangajo gai ambo nio mamakai itu.


Budayo mangantri adolah caro batua untuak mamparabuikan sasuatu agar keadaan labiah kondusif. Manghargoi urang nan alah mangantri talabiah dahulu adolah sikap nan haruih dilakukan katiko mangantri. Urang maantri talabiah dahulu berarti inyo nan tibo labiah awal sahinggo awak sabagai urang nan labiah lambek tibonyo haruih tetap manghargoi mereka. Mangikuti peraturan dalam mangantri yaitu tetap tertib, sopan adolah hal dasar nan haruih diterapkan. Diam katiko antri adolah salah satu caro nan dapek dilakukan agar indak mangganggu urang lain. Manjago barisan pun penting untuak dilakuan oleh pengantri. Mako dari itu, marilah batindak sasuai ketetapan nan haruih dilakukan katiko mangantri agar dapek manghargoi urang lain.


Kapuyuak adolah salah satu saranggo yang acok wak tamui di rumah. Sabagian urang banyak manganggap kapuyuak indak bahayo dan mampalapehnyo sajo. Tapi itu pikiran yang salah, kapuyuak bahayo bana bagi manusia, inyo dapek manyebaran bakteri jo panyakik ka urang yang ado dalam rumah. Panyabaran penyakik yang dilakuan kapuyuak ko ndak secara langsung do, bak rangik, tapi malalui makanan jo pamukoan yang di lalui atau disentuh kapuyuak tu. ado babarapo bakteri jo panyakik yang dapek di baok kapuyuak yaitu salmonella, staphylococcus, streptococcus, e.coli, pseudomonas aeruginosa, dan klebsiella pneumoniae. Makanan yang takontaminasi jo bakteri yang dibaok kapuyuak dapek mambuek urang sakik paruik, diare parah, sampai mutah bocor. Makonyo awak harus manjago kabarasihan rumah demi kesehatan awak dan urang yang wak saying


Sariawan saminggu duo minggu mungkin hal nan umum. Tapi kalau sariawan alah babulan-bulan dan ndak cega-cegak itu patuik dicurigai. Bantuak carito Widi nan alah sariawan labiah dari 6 bulan. Awalnyo Widi indak tapikia nan aneh-aneh jo sariawan inyo ko. Inyo maraso sariawannyo ko akan cegak saminggu atau duo minggu lai. Tapi dek alah lamo pulo, hampia anam bulan sariawannyo ko ndak ado tando-tando ka cegak dan lumayan mangganggu lo waktunyo makan, akhirnyo Widi pai barubek ka dokter. Satalah dipareso, alangkah takajuiknyo Widi, sariawan nan inyo punyo kirinyo bukan sariawan, tapi kanker muluik. Widi nan mandanga vonis dari dokter tu ndak manyangko sakik nan biaso inyo rasoan ko adolah kanker.


Carito rina kanai panyakik yang indak didugo-dugo sabana mambuek nyo takajuik. Awalnyo rina cuman marasoan sariawan bantuak biaso di muluik nyo. Sariswan ko samakin acok se timbua di muluik rina, inyo susah lo mambukak muluik. Sakatiko rina indak tahan lai dan pai ka dokter untuak parikso. Takajuik bana rina katiko divonis mangidap panyakik kanker. Awalnyo ambo biaso se soalnyo itu sariawan se nyo, dilidah pun acok pas itu sariawan. Ondeh mandeh untuang se ambo parikso kalau indak pasti akan bahayo. Soalnyo manuruik dokter kalau panyakik ko harus diwaspadai juo karena bisa se marangguik nyawo awak. Tantulah awak labiah nio manjago kabarasiahan muluik daripado indak banyawo.


Andi saat iko sadang barada  dalam toilet pria di sakolanyo. Andi nan marupokan siswa baru di sakola iko dan baru partamo kali mamasuaki toilet pria nan ado di sakola tasabuik. Karano sakola Andi nan dulu mamiliki kebersihan nan sangek tajaga inyo pun barekspektasi bahwa sakola iko juga mamiliki kebersihan nan sama walaupun standar dari sakola iko cukuik barbeda dari sakolanyo dulu. Namun katiko inyo mamasuaki toilet pria tasabuik langsung tacium baun haring  karano siswa indak mambersihkan kotorannyo jo benar sahinggo baun nan dihasilkan dari toilet iko benar-benar manjijikan. Baru mambuka pintu saja inyo alah mancaliak betapa kotornyo toilet iko sahinggo nan mamutuihkan untuak indak mamasuaki toilet pria tasabuik dan mamilih untuak manahannyo saja sampai sepulang sakola.